Joe Flizzow Nasihat Tak Perlu Malukan Orang Kalau Salah ‘Grammar’

Penyanyi rap, Joe Flizzow memberi nasihat kepada individu yang sering mengkritik tatabahasa orang lain terutamanya bahasa Inggeris, tidak perlu sampai memalukan mereka.

Menurut Joe, meskipun dia selesa berkomunikasi dalam bahasa Melayu dan Inggeris dalam kehidupan seharian, namun sering melakukan kesilapan tatabahasa dalam penulisan lirik lagu.

BACA: Joe Flizzow ‘Sound’ Artis & Hos, Isu Rogol Bukan Benda Lawak

“Kalau betul nak jadi ‘grammar Nazi’ (gemar mengkritik tatabahasa orang lain terutama bahasa Inggeris), janganlah memalukan orang.”

“Saya dibesarkan oleh ibu bapa yang pernah bekerja sebagai penulis. Ibu saya akan selalu memperbetulkan kesalahan bahasa saya.

“Disebabkan saya selalu dengar lagu hip hop, kadang-kadang struktur bahasa dalam lagu yang saya tulis banyak silap. Ibu tegur tapi saya tak pernah rasa tersinggung,” katanya.

Dalam pada itu, Joe juga mempunyai pendekatan tersendiri untuk menegur sesiapa sahaja kenalannya yang melakukan kesalahan dalam bahasa Inggeris.

“Kadang-kadang staff saya buat kesilapan bahasa Inggeris, saya betulkan tapi ‘tarik tepi’ (tegur secara peribadi).

“Saya tegur sebab saya taknak mereka buat kesilapan yang sama. Kalau kesilapan itu dilakukan sekali atau dua kali dan terus dilakukan, tarik tepi dan betulkan,” katanya.


Mahu Kembali Jadi Muhammad Fatah, Lucinta Luna Menyesal Ubah Jantina

Baru-baru ini tular video di laman YouTube yang mengejutkan ramai apabila penyanyi dangdut Indonesia, Lucinta Luna tampil berpakaian lelaki dalam satu temubual bersama Boy William.

Menerusi temubual itu, Lucinta mengaku ingin kembali ke fitrah asalnya serta meluahkan isi hatinya sepanjang tiga tahun bergelar transgender.

Lucinta juga mengakui menyesal menukar jantina serta diselubungi rasa takut dengan dosa sepanjang tiga tahun menjadi ‘wanita’.

“Saya tak happy (jadi Lucinta Luna). Saya jadi takut, takut dengan dosa. Bahkan lepas jadi perempuan, saya bangun tidur dan melihat bahagian badan…rasa macam kenapa berbeza. Dulu masa saya masih kecil bentuknya tidak begini. Ya Allah boleh tak saya balik lagi begitu?” katanya.

Dalam pada itu, dia yang nama sebenarnya Muhammad Fatah mengakui sudah penat menjadi Lucinta Luna serta mengatakan dia menjana pendapatan melalui identiti tersebut.

“Saya buat operasi di Thailand, biar orang percaya saya perempuan. Sebenarnya Lucinta Luna tiada. Sudah cukup la ya selama tiga tahun ini, sudah cukup dapat untung dari situ

“Ya saya percaya satu hati nanti pasti kembali (kontroversi) lagi, tapi saya penat sahaja. Tapi terima kasih mendengar cerita saya,” katanya.


“Genap Sebulan Pemergian Afnan, Kami Masih Belum Boleh Lupakan”

Sudah sebulan pemergian cahaya mata tercinta, Khairul Afnan pada 30 September lalu, penyanyi yang juga vokalis Caliph Buskers, Azmi Saat berkata dia dan isteri masih lagi berduka.

Menerusi satu perkongsian di Instagram, Azmi turut meminta orang ramai dapat mendoakan kebaikan dan kesejahteraan buat isterinya, Nazirah Muhammad sempena ulang tahun kelahiran.

BACA: Azmi Saat Risau Isteri Selalu Mengigau, Menangis Rindukan Arwah Anak

“Hari ini (Selasa) hari ulang tahun kelahiran orang yang sangat bermakna dalam hidup saya. Dialah isteri, sahabat, kawan dan nyawa saya.

“Mohon kawan-kawan doakan dia agar sentiasa dirahmati, diberkati, dilimpahkan rezeki yang berkat, sentiasa dalam kebaikan di dunia dan akhirat.

“Kalau sudi, tolonglah hadiahkan kata-kata positif untuknya. Hari ini genap sebulan Aruah Afnan lahir. Ternyata, dia masih belum betul-betul boleh melupakan saat-saat indah bersama cahaya mata kami,” tulisnya.

Dalam pada itu, Azmi turut berkongsikan keadaan isterinya kini semakin baik namun masih lagi menangis kerana rindukan anak mereka.

“Walaupun keadaannya semakin baik, tapi setiap hari akan ada masa dia menangis kerana rindukan Afnan dan detik-detik indah itu.

“Mudah-mudahan kata-kata positif kalian dapat memberi seribu kekuatan buat dia. Insya Allah. Selamat ulang tahun kelahiran Nazira Muhammad,” luahnya.

Terdahulu, Nazirah selamat melahirkan cahaya mata sulung mereka pada 27 September lalu, namun tiga hari kemudian Afnan meninggal dunia kerana mengalami komplikasi fungsi otak.


Selepas Switzerland, Ebit Lew Bawa Bidadari & Anak-Anak Bercuti Ke Paris

Meskipun terpalit dengan kontroversi panas, namun pendakwah terkenal Ustaz Ebit Lew dilihat tetap tenang meneruskan kehidupannya seperti biasa.

Minggu lalu, Ebit Lew berkongsikan beliau membawa isteri dan anak-anak makan angin ke Switzerland. Nampaknya, selepas Switzerland, Ebit membawa keluarganya bercuti ke Paris pula.

Menerusi satu perkongsian di Facebook, Ebit membawa keluarganya ke Disneyland. Melihatkan foto dikongsikan, Ebit dilihat sangat gembira menghabiskan masa bersama keluarga.

Dalam entri tersebut, Ebit turut menitipkan nasihat supaya mengutamakan keluarga kerana doa anak-anak adalah anugerah terbesar apabila kita sudah tiada nanti.

Dalam pada itu, Ebit berkata ciptalah kenangan bersama keluarga kerana meggembirakan keluarga juga adalah sunnah Nabi Muhammad.

“Dunia sementara akhirat selamanya. Satu hari kita dah tiada. Doa anak-anak ialah anugerah Allah yang terbesar. Berillah masa untuk anak-anak. Bagi anak-anak cinta sayang ialah masa. Masa ini akan berlalu.

“Tetapi kenangan bersama mereka akan menjadi amal dan pahala di akhirat nanti. Menggembirakan keluarga sunnah Baginda Nabi Muhammad Solallahu alaihi wasallam,” tulisnya.

Perkongsian Ebit itu mendapat pelbagai reaksi daripada neteizen yang turut mendoakan dipermudahkan perjalanan serta kesejahteraan ketika bercuti.


Sharifah Sakinah Akur Tak Boleh Lagi Memandu Kereta

Menerusi satu perkongsian, pelakon Sharifah Sakinah mengakui dia dilabel pemalas atau manja apabila membuat keputusan tidak untuk tidak memandu kenderaan lagi meskipun memiliki lesen memandu.

Menjelaskan perkata itu, dia bukan mengada-ngada tetapi penyakit Attention Deficit Hyperactivity Disorder (ADHD) yang dihidapinya membuatkan mudah hilang fokus ketika memandu.

BACA: Mulakan Hidup Baru Di Sweden, Sharifah Sakinah Akui Lebih Tenang

“Ramai yang tidak faham apabila saya memilih untuk tidak memandu lagi. Sebenarnya boleh dan mendapat lesen yang sah serta sudah memandu selama enam tahun tetapi orang label sebagai malas atau manja.

“Semasa memandu, saya kerap hilang fokus. Berangan, cuai dan makin tua semakin paranoid, kegelisahan melampau pun ada,” tulisnya.

Reda apabila nikmat bebas memandu telah ditarik Tuhan, Sakinah berkata dia kini memilih untuk menggunakan perkhidmatan e-hailingg jika mahu ke mana-mana.

“Duduk sebagai penumpang pun drama dan pilihan itu lebih bertanggungjawab.Tuhan tarik nikmat bebas memandu ke mana-mana, tak mengapalah, ada hikmahnya. Ada rezeki lain,” tulisnya.

Terdahulu, Sakinah memberitahu dia menghidap penyakit itu selepas tamat persekolah. Katanya, dia mempunyai masalah untuk memberikan tumpuan dan sukar untuknya fokus dalam melakukan tugasan harian walaupun hanya untuk berbual panjang.


Bersediakah Anda? Lengkapi Diri Hidup Dalam Era Endemik COVID-19 Dengan Cara Ini

Sedar atau tidak, setelah hampir 2 tahun kita berada dalam norma baharu dengan kehadiran wabak pandemik COVID-19 ini. Lambat laun kita akan ‘berhijrah’ ke era endemik pula.

Nak atau tidak, kita terpaksa menerima hakikat bahawa kita hidup dalam era COVID-19 ini. Seperti yang dimaklumkan Menteri Kesihatan, Khairy Jamaluddin sebelum ini, biarpun negara dapat mengawal penularan wabak COVID-19 tetapi rakyat perlu bersedia untuk hidup dengan virus ini.

“Kita harus menerima hakikat bahawa sekalipun kita berjaya mengawal, kita juga perlu bersedia untuk menerima kenyataan bahawa akan tiba masanya nanti COVID-19 akan menjadi endemik.

Adakah kita semua telah bersedia mental dan fizikal? Mampukah kita semua hidup bertemankan COVID-19? Selain ikhtiar dengan adanya vaksinasi, anda seharusnya perlu ubah cara hidup dan kerja dalam mengharungi virus pembunuh ini.

Anda perlu berusaha untuk mengamalkan SOP yang berterusan. Dengan ini, baru lah semua orang boleh mula memasuki fasa baharu hidup bersama virus COVID-19.

Apa yang anda boleh lakukan adalah cari perisai untuk menghalang virus ini dari menjangkiti anda. Cukuplah berita kematian yang kita terima hampir setiap hari sejak virus ini mula menapak.

Mungkin bagi individu yang dijangkiti, sudah pasti pengalaman bersama COVID-19 ini tidak mudah kerana tidak ada ubat yang boleh membunuh virus ini. Hanya makanan tambahan menjadi ‘perisai’ untuk mencegah dari jadi lebih teruk.

Antaranya madu berkualiti, air lemon madu, Vitamin C, pengambilan multivitamin, lebihkan pengambilan buah-buahan dan sayuran, habbatussauda dan banyak lagi.

Bagi Norimi Munira Md Rejab, 36, atau lebih mesra dipanggil Mira pengalamannya dijangkiti virus ini tidak mudah. Walaupun baru berada di tahap 2 ketika itu, virus yang menyerang dirinya ini masih lagi terasa sampai sekarang walaupun sudah hampir 3 bulan bebas dari virus ini.

Jelasnya, sepanjang 14 hari kuarantin di rumah, apa yang dia lakukan adalah mengambil makanan tambahan seperti vitamin C jenama 21st Century diambil setiap hari selepas sarapan pagi, habbatussauda yang diambil 5 hingga 7 biji sehari sebelum dan selepas tidur, ubat batuk serta ubat herba Atomy HemoHIM yang diambil setiap hari bagi meningkatkan pemulihan dari dijangkiti dengan lebih teruk.

Tambahnya, habatussauda adalah antara makanan tambahan terbaik yang paling berkhasiat dan mampu menyembuhkan pelbagai penyakit. Jadi tidak salah untuk mencuba.

Bagi Erna Ezzaty Abdul Manaf, 30, atau lebih dikenali Erna pula, dia yang dijangkiti tahap 3 COVID-19 turut mengambil makanan tambahan untuk meningkatkan imunisasi badannya.

Jelas Erna, walaupun terlalu banyak tips yang dikongsi ramai, dia lebih selesa untuk mengambil ubat yang dipercayai seperti paracetamol, vitamin C dan ubat batuk.

“Saya mengambil paracetamol dan juga ubat batuk atas nasihat doktor kerana saya batuk teruk dan kuman dah pun masuk ke dalam paru-paru,” jelas Erna yang menjalankan kuarantin di Maeps ketika itu.

Dengar dari pengalaman bekas pesakit ini dah tahu yang makan tambahan perlu untuk diambil sebagai kaedah asas pencegahan dan kawalan jangkitan virus COVID-19.

Tapi jangan terlalu taksub dengan perkongsian individu atau mana-mana pihak yang berkongsikan tips yang tidak sahih. Hati-hati dengan ramuan yang terdapat dalam mana-mana ubat yang mereka kongsikan atau pun untuk membuat sebarang pembelian. Sebagusnya, pastikan anda cari gali dahulu info sahih.

Mungkin ini yang anda harus sediakan diri untuk menghadapi wabak pandemik ini.

Seperti yang dikatakan Prof Dr Sharifa Ezat Wan Puteh, Pakar Perubatan Kesihatan Komuniti Fakulti Perubatan Universiti Kebangsaan Malaysia (UKM), amalan pemakanan sihat amat penting untuk meningkatkan imuniti tubuh melawan penyakit (termasuk virus korona) dan seterusnya mengelakkan jangkitan.

Anda yang tidak dijangkiti wabak ini juga sangat digalakkan untuk mengambil makanan berkhasiat seperti buah-buahan, sayuran segar dan sumber protein daripada ayam, telur serta ikan. Sumber makanan ini mempunyai kandungan vitamin C, A dan D yang tinggi serta diperlukan badan untuk melawan penyakit.

Anda juga perlu pastikan makanan yang berasaskan daging perlu dimasak dengan betul dan tidak dimakan mentah. Ini kerana jangkitan kuman masih boleh terjadi terhadap makanan yang tidak dimasak dengan betul atau dicemari patogen.

Pada masa sama digalakkan minum air masak mencukupi iaitu kira-kira dua liter sehari bagi wanita dan tiga liter untuk lelaki kerana kekurangan air boleh menyebabkan sel dalam badan tidak berfungsi dengan baik. (Sumber: LINK INI)

Sebenarnya memang tiada makanan yang dapat menghalang jangkitan virus COVID-19 ini secara langsung. Malahan, tiada sebarang kajian saintifik yang membuktikan sesetengah jenis makanan boleh mencegah dan merawat jangkitan virus COVID-19 ini.

Namun, melalui pengambilan makanan yang kaya dengan kandungan nutrien baik, sedikit sebanyak ia dapat membantu memperkuatkan sistem imun badan anda. Begitu juga makanan tambahan yang lain.

Anda juga disarankan untuk menjaga kesihatan paru-paru dengan menggunakan pembersih udara. Atau pun minum ubat batuk Cap Ibu & Anak yang mana ia dapat menyuburkan paru-paru kerana paru-paru yang sihat dan kuat dapat melawan penyakit dan banyak lagi manfaat lain.

Anda boleh jer jadikan ubat batuk salah satu senarai untuk dijadikan makanan tambahan. Macam yang anda tahu lah, batuk juga salah satu simptom jangkitan COVID-19 yang anda harus highlightkan.

Jadi tak salah untuk anda mengambil makanan tambahan yang mempunyai banyak khasiat ini selain mengutamakan kebersihan diri dengan kerap cuci tangan menggunakan sabun atau cecair pembasmi kuman yang mempunyai kandungan alkohol melebihi 70 peratus serta menjaga jarak satu meter lebih dengan individu lain dan elak berkumpul ramai-ramai sebagai langkah pencegahan yang lebih selamat.

Untuk anda yang mahu mendapatkan makanan tambahan seperti ubat-ubatan, boleh dapatkan di farmasi berhampiran anda. Jangan tunggu lagi! Persiapkan diri anda untuk menjalani era endemik COVID-19.


“Sebelum Larikan Diri, Saya Peluk Anak-Anak Bagi Tahu Terpaksa Pergi”

Menerusi temubual bersama pelawak Harith Iskander baru-baru ini, usahawan sensasi, Sajat atau nama sebenarnya Muhammad Sajjad Kamaruz Zaman berkongsi detik pilu apabila terpaksa berpisah dengan dua anak angkatnya.

Menurut Sajat, dia terpaksa meninggalkan segalanya termasuk perniagaan dan keluarga kerana mendakwa dirinya tidak lagi selamat berada di Malaysia.

“Saya terpaksa meninggalkan anak saya, perniagaan saya, perniagaan yang saya usahakan, saya tak boleh berfikir. Saya hanya fikir sekarang saya perlu selamatkan diri saya, sebab itulah saya melarikan diri, itulah keputusan diri saya.

“Memang perit untuk saya, sebelum lari saya peluk anak-anak saya dan beritahu saya terpaksa pergi sebab bukan dalam keadaan selamat di sini,” katanya.

Dalam pada itu, Sajat berkata dia membuat keputusan untuk melarikan diri selepas menerima tekanan dari pihak-pihak tertentu hingga menyebabkannya mengalami kemurungan.

“Orang tak faham apa saya lalui, kalau betul saya dijatuhkan hukuman penjara tiga tahun mereka akan letakkan saya dalam penjara lelaki.

“Saya yang dah transwomen semuanya dah berubah mesti la saya rasa tak selamat berada dalam penjara. Saya alami kemurungan hingga terpaksa ambil ubat dan mengikuti rawatan mental,” katanya.

Terdahulu, Sajat membuat pengakuan berani dirinya seorang transgender. Sajat memaklumkan dia berada di Australia sejak 18 Oktober lalu dan nekad untuk memulakan kehidupan baru di sana sebagai ‘transwoman’.


“Tak Wajar Boikot Artis Yang Dah Minta Maaf, Perlu Beri Peluang”

Sudah lebih 10 tahun berada dalam industri seni, pelakon Amar Baharin berkata dia sentiasa mengikut kata hati dalam membuat keputusan dan tidak menghiraukan pendapat netizen.

Amar berkata bergelar selebriti pasti tidak boleh lari dari kecaman dan netizen akan sentiasa cuba mencari salah. Namun jika kritikan tersebut berguna, kita ambil untuk baiki diri.

BACA: Dekatkan Diri Dengan Agama, Amyra Rosli Setia Sokong Amar Baharin

“Saya sepanjang hidup memang tak pernah berpegang pendapat netizen sebab saya ada prinsip hidup sendiri terutama apabila bekerja dengan orang yang kita berurusan dalam hal kerja itu.

“Kalau kita dengar netizen cakap memang benda ni takkan habis, biasalah separuh sokong dan begitu juga sebaliknya, jadi sekarang ni kita nak duduk di mana? Kita boleh jadi gila tahu kalau dengar cakap orang.

“Tetapi mana pendapat yang boleh guna, kita ambil untuk perbaiki diri kita yang mana tak elok jadikan angin lalu sahaja la, jujur dengan diri sendiri InsyaAllah peminat boleh terima,” katanya kepada mStar.

Turut mengulas mengenai isu hangat membabitkan video lawak lucah dalam sebuah program baru-baru ini, Amar berkata perlu beri peluang kepada artis yang sudah memohon maaf.

“Saya pun tidak tahu cerita penuh sebab saya tidak melihat video tersebut sampai habis, mungkin netizen tidak boleh terima dengan cara dia bercerita sebab terlalu terbuka sangat.

“Tapi dia pun dah minta maaf… tak wajar la nak boikot, (mereka) dah minta maaf tu pun satu tindakan yang sepatutnya,” ujarnya.


Iqbal Nak Parking Kereta Mewah RM1 Juta Depan Muka Michael Ang

Bengang selepas penerbit dan pengarah Michael Ang yang mendakwanya sengaja mencipta kontroversi, usahawan sensasi, Ahmad Iqbal Zulkifli tampil mempertahankan dirinya.

Menurut Iqbal, sebolehnya dia tidak mahu menunjuk, namun disebabkan geram dengan kenyataan Michael itu dia mahu ‘parking’ kereta mewah RM1 juta miliknya di depan muka pengarah tersebut.

“Baca statement saya tu betul-betul mengenai kenyataan tak suka kereta sporty tu. Jika hina sangat Honda Civic yang saya guna, saya boleh saja tunjuk kereta yang saya bawa pergi pasar RM1 juta yang saya beli tu.

“Ramai sangat hina fasal kereta terutama kereta Axia yang saya post di Instagram… kereta Axia tu saya beli secara tunai untuk kegunaan adik-adik saya.

“Cuma saya masih belum tunjuk lagi kereta mewah saya beli tu, kalau nak tahu harga nombor plat sahaja dah sama sebuah Civic… geram sangat bila dengar statement dia tu, rasa nak pergi parking kereta depan muka dia. Inilah punca yang membuatkan saya terpaksa tunjuk segalanya,” katanya.

Sebelum ini, menerusi sesi Live dengan Datuk Seri Vida, Michael mempertikaikan kenyataan Iqbal mengenai kereta yang dipakai oleh usahawan sensasi itu.

“Kau cakap tak serupa bikin… sekejap kau kata kau tak suka kereta walaupun kaya tapi pakai Honda, tiba-tiba cakap kereta idaman Bentley RM3 juta. Apa kau propa? Kalau nak kaya buat cara kaya betul bukan kaya imaginasi,” soal Michael.

Malah, pengarah itu turut menuduh Iqbal propa mengenai bajet RM500,000 untuk menghasilkan lagu terbaru serta mengkritik suara Iqbal tidak boleh pergi jauh.

“Berlakon pun tak boleh, nak menyanyi RM500,000… propa je! Orang bahalol mana nak bayar RM500,000, gila ke apa?

“Sorry la menyanyi. Suara macam pondan pencen pun nak menyanyi ke? Suara dia kan kepit macam pondan pencen. Suara macam tu (pergi) ke mana pun tak sedap mana,” kata Michael.

Terkesan dengan kenyataan Michael itu, Iqbal berkata dia mahu menyanyi bukan untuk bersaing dalam mana-mana pertandingan namun dia akan buktikan suaranya tak ‘kepit’.

“Saya menghormati Michael sebab itu saya tak langsung menjawab makian dari awal sehinggalah viral. Dengan rasa hormat, saya hanya mahu Michael hormati saya juga sebagai budak bersuara pondan kepit yang dikatakan.

“Berikan saya peluang walaupun saya sedar saya bukan penyanyi dan bukan nak bertanding dalam anugerah lagu. Biarlah dia nak kata apa pun, saya akan buktikan suara saya tak kepit. Tunggu lagu itu keluar nanti,” ujarnya


Ditawar Muncul Di Stesen TV, Rita Rudaini Selamba Reject Job

Baru-baru ini perkongsian pelakon Rita Rudaini menjadi perhatian ramai apabila mendedahkan ada menerima tawaran daripada sebuah stesen televisyen bagi tujuan promosi.

Menerusi entri itu, Rita turut meluahkan rasa pelik apabila diberikan tawaran tersebut sedangkan masih belum menerima suntikan vaksin lagi.

Bagaimanapun, Rita enggan menerima tawaran berkenaan kerana enggan menjadi punca kes Covid-19 serta membahayakan nyawa orang lain.

Malah, Rita turut menegaskan dia tidak akan menerima sebarang kerja baik online atau offline kerana tidak mahu dituduh menjadi penyebab punca kenaikan kes.

Dalam pada itu, Rita sempat menyindir stesen televisyen berkenaan kerana tidak berfikir panjang sebelum membuat keputusan.

“Tu laaa… Lain kali pikiaq panjang-panjang, pikiaq cerdik-cerdik sebelum buat apa-apa keputusan… Pastu bila nak guna kita, terhegeh-hegeh pula.. Ada hati ek order Rita Rudaini. Lain kali jangan BODOH SOMBONG,” tulisnya.

Terdahulu, Rita mengakui tidak kisah namanya digugurkan daripada mana-mana drama termasuk drama 100 episod kerana belum mengambil vaksin.


Terkena Kudis Herpes, Syafiq Farhain Nafi Hidap Penyakit Kelamin

Diserang kudis herpes, penyanyi Syafiq Farhain mengakui jangkitan tersebut menjejaskan aktiviti hariannya. Menurut Syafiq penyakit itu timbul sebaik sahaja sembuh daripada demam panas.

Syafiq turut menjelaskan bahawa bahawa herpse ada dua jenis dan jangkitan dialaminya itu bukanlah penyakit kelamin yang sering terjadi akibat aktif hubungan seksual.

“Herpes ni virus ada dua jenis iaitu HV-1 dan HV-2. Yang saya kena ni yang HB-1 hanya di kawasan bibir. Kalau HV-2 itu yang dekat kelamin. Sejak akhir-akhir ni kerap naik, sebulan sekali ada naik kat kawasan bibir.

“Jarang orang kena penyakit ni dan doktor beritahu virus yang saya kena ini memang dah ada dalam badan saya cuma aktif atau tidak sahaja.

“Dua hari lepas saya demam dan rasa tak sedap badan tapi saya masih lagi nak bersukan, malam tu suhu naik tinggi,” katanya.

Dalam pada itu, Syafiq berkata virus menyerang jika antibodinya lemah dan perlu dirawat agar tidak merebak ke kawasan lain.

Kata Syafiq lagi, disebabkan jangkitan itu dia berada sakit dan menyukarkannya untuk menyanyi, makan dan bercakap. Ujarnya, dia perlu berehat dirumah dan menjaga pemakanan.

“Selain jaga makan saya kena rehat dulu kat rumah dalam beberapa hari. Kena makan antibiotik, ubat sapu dan ubat gatal,” katanya.


Sambut Hari Lahir Ke-29, Niezam Zaidi Anggap Dugaan Sebagai Qada & Qadar

Senyap seketika selepas kontroversi terpalit dirinya awal bulan ini, perkongsian terbaru pelakon Niezam Zaidi menjadi perhatian ramai.

Baru sahaja menyambut ulang tahun tahun kelahirannya yang ke-29 semalam, Nizem mangucapkan terima kasih kepada mereka yang mendoakan untuk dirinya.

Dalam pada itu, Niezam turut meluahkan rasa syukur di atas segala ketentuan di atas dugaan diberikan dan menganggap sebagai qada dan qadar.

“Alhamdulillah, Alhamdulillah atas segala ketentuan takdir qada dan qadar. Alhamdulillah. Assalamualaikum,” katanya.

Perkongsian Niezam itu mendapat pelbagai reaksi dari rakan artis dan netizen yang turut mendoakan buat pelakon itu.

Terdahulu, Niezam mengaku bersalah di Mahkamah Majistret Kuala Kangsar, Perak, hari ini atas tuduhan memiliki dadah.

Berdasarkan pertuduhan, Niezam didapati memiliki 1.15 gram dadah berbahaya jenis Cannabis di rumah di Taman Chandan Putri, di sini, 7.15 pagi, 10 Oktober lalu


“Sajat Mengaku Tak Sempurna, Tapi Ramai Hentam & Menghina”

Dikecam teruk oleh netizen susulan temu bual bersama Sajat atau nama sebenarnya Muhammad Sajjad Kamaruz Zaman, pelawak Harith Iskander menegaskan dia tidak menyebelahi mana-mana pihak berhubung isu berkaitan usahawan sensasi itu.

Menerusi satu entri di Facebook, Harith turut menasihatkan orang ramai supaya tidak menghentam Sajat sebaliknya dengar penjelasan daripadanya terlebih dahulu. Ujarnya, ramai yang bertindak menghentam seolah merasakan diri mereka sempurna.

“Pada akhirnya kita tidak kenal seseorang itu sehingga kita dengar sendiri daripada mereka. Seperti yang saya cakap pada malam tadi (kelmarin), Sajat hanyalah seorang manusia.

“Dia juga mengaku tidak sempurna tetapi ramai yang menghentam dan menghinanya dalam media sosial seolah-olah merasakan diri mereka lebih sempurna,” katanya.

Menurut Harith, segmen bual bicara What Going On Malaysia adalah untuk memberi peluang kepada mana-mana individu untuk menyuarakan pendapat mereka tentang apa sahaja isu.

“Saya di sini bukan untuk menyebelahi atau menghukum Sajat dan orang lain. Rancangan ini ialah platform peribadi saya untuk berbicara dan mendengar pandangan mereka.

“Anda tidak perlu percaya atau suka dengan setiap perkara yang dia ceritakan tetapi sekurang-kurangnya kita mendengar daripada mulutnya sendiri.

“Janganlah kita memburukkan lagi keadaan dengan menghentam dan menjadi individu ‘buat-buat tahu’ dalam apa sahaja isu,” ujarnya.

Terdahulu, menerusi bual bicara itu, Sajat mengakui dirinya seorang transgender. Sajat memaklumkan dia berada di Australia sejak 18 Oktober lalu dan nekad untuk memulakan kehidupan baru di sana sebagai ‘transwoman’.


Zarina Anjoulie Nasihat Gadis, Janda Jangan Bela Biawak Hidup

Menerusi satu perkongsian di Instagram, pelakon Zarina Anjoulie berkongsikan pendapatnya mengenai soalan daripada pengikut jika mahu berkahwin dengan lelaki yang tidak bekerja.

Menurut Zarina atau lebih mesra dipanggil Anju, dia memberikan nasihat supaya jangan terlanjut berkahwin dengan lelaki tidak bertanggungjawab bimbang diri akan merana kelak.

“Jawapan saya, jangan kahwin. Ia merupakan satu perangkap yang dia mahu jadi penganggur, untuk dia jadi biawak hidup supaya kamu bekerja untuk dia.

“Kalau dia nak kahwin dengan kamu, kalau dia sayang kamu, dia akan tunjuk usaha untuk kerja dahulu. Bukannya selepas kahwin baru dia nak cari kerja,” katanya.

Dalam pada itu, Anju berkata lagi jangan sesekali merasakan kasihan atau meletakkan keyakinan bahawa mereka akan berubah selepas berkahwin kerana anda akan dipersalahkan jika hubugan tidak menjadi.

“Lebih baik tolong ibu bapa kamu atau tolong diri sendiri. Tak perlu tolong anak orang ni. Sebab kalau hubungan tidak menjadi, kamu juga yang salah.

“Semua orang akan salahkan kamu dan berkata kenapa kahwin dengan dia sedangkan kamu sudah tahu yang dia tidak mempunyai kerja,” katanya.

Kata Zarina lagi, jika lelaki tersebut pada asalnya mempunyai karier yang bagus tetapi kini hanya bekerja biasa akibat pandemik, berilah sokongan dan jangan rendahkan mereka.

Terdahulu, Zarina sah bercerai dengan Eilyas pada Februari 2021 selepas mendirikan rumah tangga pada 17 Julai tahun lalu.


Sambut Hari Lahir Ke-50, DSV Hanya Mahu Kasih Sayang Allah

Baru sahaja menyambut ulang tahun kelahiran yang ke-50 semalam, usahawan kosmetik Datuk Seri Vida memberitahu dia tidak mahu sebarang hadiah pada hari jadinya.

Menerusi siaran langsung di Instagram, Vida meluahkan rasa syukur di atas segala rezeki diberikan serta mengatakan dia hanya memperlukan doa dan kasih sayang daripada Allah.

BACA: DSV Terjah Rumah Iqbal Jam 3 Pagi Siap Bawa Cincin

“Saya tak perlu hadiah semua, saya dah ada belaka, Alhamdullilah. Saya perlukan doa, saya perlukan kasih sayang Allah S.W.T.

“Nak barang kemas, ada dah. Barang kemas bukan setakat pakai, dah ada kedai. Nak beg tangan, dah penuh rumah. Nak kereta, kereta dah ada. Nak rumah, ada dah dalam 20 rumah saya. Itu riaklah pulak tu,” katanya.

Dalam pada itu, Vida sempat berkongsikan tip dan amalan yang sering dilakukannya setiap kali menjelang ulang tahun kelahirannya itu dimana dia akan membacakan surah Al-Fatihah buat dirinya.

“Pada hari lahir saya ni, biasanya saya akan membaca Al-Fatihah untuk diri sendiri, untuk arwah anak saya, ibu saya dan untuk kamu semua. Baca Al-Fatihah sekejap, tak sampai dua minit, tapi dia punya zat datang ke dalam jiwa kita,” katanya.

Ketika siaran langsung itu, pengikutnya sempat meninggalkan komen meminta Vida supaya tidak lagi menyebut nama Iqbal dalam sebarang perkongsian selepas ini.

Terdahulu, hangat diperkatakan mengenai kisah cintanya dengan bekas pembantu peribadinya, Ahmad Iqbal. Bagaimanapun, perkahwinan mereka dibatalkan kerana tidak mendapat restu anak-anak Vida.


Buat Rawatan Tanam Benang, Amelina Nafi Ubah Wajah

Baru-baru ini, perkongsian ratu dangdut, Amelina menjadi perhatian ramai apabila memuat naik video proses rawatan tanam benang atau ‘threadlift’ pada pada rahang dan hidungnya.

Sebanyak enam benang dimasukkan ke dalam rahang Amelina, perkongsiannya itu sekali gus membuatkan netizen seram melihat proses berkenaan.

Tidak mahu tindakannya itu disalah ertikan, Amelina memberitahu rawatan itu dilakukan hanya untuk membaiki keadaan wajah dan bukan untuk mengubah rupa bentuk.

“Kaklong tak nak hidung Angelina Jolie sebab kaklong rasa hidung kakling paling cantik. Kaklong tak nak pergi kopak kulit muka kaklong sebab kaklong nak jadi muka budak 16 tahun dah sah-sah kaklong 40-an. Itu merubah namanya bukan membaiki,” katanya.

Amelina sekali lagi menegaskan dia hanya menegangkan kulit dan tiada perubahan dibuat. Jelasnya lagi, dia hanya mahu dirinya kelihatan seperti dahulu yang lebih ‘presentable’.

“Kalau sagging kita tegangkan, kalau gemuk kita kuruskan yang penting jangan kau lapah sana, kopak sini, sumbat segala besi ,plastik segala macam.

“Buat apa yang perlu jangan terlalu obses. Buat sesuatu yang bersifat sementara jagan yang kekal,” katanya.


“Banyak Suami Isteri Suka Buka Aib Pasangan Di Media Sosial”

Baru-baru ini, pelakon Lufya Omar berkongsikan pandangan mengenai soal maruah dan aib setiap pasangan suami isteri dalam kehidupan berumah tangga.

Pernah berdepan kegagalan rumah tangga, Lufya berkata biar apa pun terjadi setiap pasangan perlu menjaga maruah satu sama lain serta tidak membuka aib masing-masing.

Lufya mengakui wanita lebih emosi apabila berdepan sesautu masalah ditambah pula dengan media sosial, pasti mereka akan meluahkan rasa sedih dan sakit di platform alam maya.

Kata Lufya lagi, ia sekaligus membuat seorang itu secara tidak langsung membuka aib sendiri mahupun pasangan dalam keadan sedar ataupun tidak sedar.

“Nanti bila dia sudah meluahkan segalanya, mungkin secara sedar atau tak dia akan mengaibkan ahli keluarga dan diri sendiri.

“Saya dapat lihat dengan situasi yang berlaku sekarang, ramai yang bila dia tidak puas hati dia terus tulis di media sosial. Apa sahaja yang berlaku di sekeliling, mereka nak kongsi dan beritahu kepada orang ramai,” katanya.

Lufya berkongsikan pandangan itu dalam rancangan bual bicara Wanita Hari Ini pada Khamis lalu.

Terdahulu, Lufya pernah mendirikan rumah tangga dengan Che Muhammad Hafiz pada 2016 namun bercerai pada Jun tahun lalu. Hasil perkongsian hidup, mereka dikurniakan seorang cahaya mata, Lana Haura kini berusia 2 tahun.


Sambut Hari Lahir Ke-35, Zul Ariffin Berazam Nak Tutup Kisah Lama

Baru sahaja menyambut ulang tahun kelahirannya yang ke-35 semalam, pelakon Zul Ariffin mengucapkan terima kasih kepada peminat yang memberikan ucapan selamat buat dirinya.

Zul turut menzahirkan rasa syukur kerana Allah merahmati kehidupannya serta banyak memberi pengajaran dalam kehidupannya.

“Terima kasih semua untuk ucapan, saya sangat hargai. Saya telah lalui setahun yang penuh dengan jatuh bangun dan saya bersyukur kepada Allah kerana memberi kekuatan kepada saya melaluinya.

“Allah telah tunjuk siapa yang benar dan tidak benar, siapa yang ada untuk saya dan siapa yang tidak, orang yang boleh saya percaya dan yang tak boleh percaya,” katanya.

Dalam pada itu, Zul berkata sudah tiba masanya untuk dia menutup kisah lama dan membuka buku baru serta mengucapkan terima kasih kepada peminat yang sentiasa menjadi tulang belakangnya.

“Tiba masanya untuk menutup kisah lama dan membuka lembaran baru. Saya ucapkan terima kasih dan akan tampil dengan lebih karakter, konten dan cerita untuk menemani anda semua di skrin..” tulisnya.


Shuk Nak Saman Gadis, Nafi Buat Lawak Double Meaning Di Konti

Minggu lalu hangat diperkatakan mengenai video pelakon Fauzi Nawawi bercerita mengenai lakonan aksi rogol sehingga mengundang kemarahan dan kecaman netizen.

Namun, bukan sahaja Fauzi, malah pengacara rancangan tersebut iaitu Shuk Sahar turut dikecam teruk oleh netizen berikutan dialognya seolah mahu Fauzi menjelaskan lebih terperinci mengenai babak berkenaan.

Malah, tular perkongsian di Twitter seorang gadis berkongsikan kisah mengenai perangai Shuk dengan mendakwa pelawak itu cuba untuk ‘double meaning’ ketika pertemuan mereka di stesen radio tahun lalu.

Dakwa individu itu, Shuk beberapa kali cuba untuk ‘double meaning’ dengannya namun dia terus menukar topik. Tidak mahu pendengar yang mendengar dirinya tidak dihormati, dia bertindak menolak ‘double meaning’ yang dilakukan oleh Shuk.

Sedar mengenai perkongsian tular gadis tersebut, Shuk menghubungi gadis berkenaan di Instagram mengenai dakwaan yang dilemparkan terhadapnya.

Menerusi mesej tersebut, Shuk menafikan dia mengenali dan pernah menemu bual wanita tersebut seperti yang didakwa serta mahu mengambil tindakan undang-undang.

Memuat naik mesej yang dihantar oleh Shuk, gadis itu bagaimanapun mengakui memiliki dua saksi kejadian dan mendakwa tidak takut dengan amaran Shuk itu.

Dalam satu entri lain, gadis itu turut memuat naik video mendakwa Shuk membuat lawak double meaning ketika menghadiri konti radio terkenal tempatan pada tahun 2020.

Tapi ni turn adik i main game untuk game section dia.

Shuib pun bagi warning gurau halus je kat adik i “kalau boleh jangan kenal dia” pic.twitter.com/26n2Tr7z6p

Kesal dengan mesej Shuk yang masih menafikan tindakannya itu, gadis itu berkata dia berharap jika ada lelaki membuat jenaka ‘kotor’ atau double meaning pada anak perempuannya pastikan pelawak itu juga boleh ketawa sama-sama.

Apa kata anda tentang video tersebut, lucah atau tidak gurauan Shuk itu?


“Saya Ragu Nak Bekerja Dengan Rakan Lakon Lelaki Saya Sekarang”

Baru-baru ini hangat diperkatakan mengenai isu jenaka rogol melibatkan selebriti tanah air sehingga mengundang kecaman dan kemarahan netizen.

Susulan isu tersebut, pelakon Nadiya Nisaa mengakui ada segelintir penggiat seni tidak mempedulikan soal adab dan etika dalam bekerja serta ragu untuk bekerja dengan rakan lakon lelaki sekarang.

“Berikutan kes baru-baru ini, telah membuka mata kita bahawa masih ada yang buta akan soal adab dan etika bekerja.

“Ini membuatkan kita tidak bertanggungjawab terhadap peranan masing-masing dalam penghasilan satu karya. Saya ragu untuk bekerja dengan rakan lakon lelaki saya sekarang.

“Justeru itu, CoC (Code of Conducts & Standard Practice ) harus diadakan segera supaya saya boleh berbincang dan usulkan kepada pihak produksi yang sedang saya jalankan penggambaran sekarang,” katanya.

Difahamkan, sebanyak 29 syarikat, anggota gabungan serta 50 penggiat filem, TV dan penerbitan mengadakan inisiatif berikrar menyokong satu Tatakelakuan bagi misi menjaga integriti industri hiburan tempatan.


Dah Lepas 21 Oktober, Mana Tiger Of Al Quds Caprice?

Rasanya lama tak dengar cerita mengenai penyanyi rap, Caprice. Malah hasil tinjauan mendapati hampir sebulan Caprice menyepi daripada memuat naik entri di media sosial.

Pasti ramai tahu sepatutnya pada 21 Oktober lalu, Caprice melancarkan single rap terbaharunya, Tiger of Al Quds selepas ditangguhkan 10 Oktober.

Lagu dan muzik video berkenaan telah dirakamkan di Jordan dan Mesir ketika Caprice berada disana untuk menjayakan misi kemanusian di Palestin.

Melihatkan pada perkongsian Caprice, kali terakhir penyanyi itu memuat naik hantaran adalah pada 8 Oktober lalu dimana dia memberi pandangan mengenai isu gangguan seksual di pejabat.

Susulan itu, rata-rata netizen tertanya-tanya dimana Caprice sekarang selepas tiada khabar berita daripadanya sejak awal bulan ini.

“Mana Caprice? Suarakanlah pendapat tentang benda-benda begini. What’s on the news today (signatur cogan kata Caprice) hello?,” tulis seorang pengguna Twitter.

Sementara itu, usaha Kosmo! untuk menghubunginya menemu jalan buntu apabila panggilan telefon dan pesanan WhatsApp tidak berbalas.


Syahmi Sazli Tak Nak Buat Kontroversi, Takut ‘Busuk’ Nama Negeri Kelantan

Antara YouTuber popular, Syahmi Sazli yang juga pengarah Mael Totey The Movie tidak menggunakan konten sensitif atau mencetuskan kontroversi untuk mengekalkan popularitinya.

Ditanya bagaimana dia mengekalkan populariti tanpa sebarang konten yang boleh mengundang kecaman, Syahmi mengakui bimbang jika menghasilkan konten sensitif nama negeri Kelantan akan terkena tempias.

BACA: Syahmi Sazli Tak Suka Budaya Flex, Harap Influencer Lain Lebih Sensitif

“Dulu masa awal-awal buat YouTube, pernahla juga kita sengaja cetuskan benda-benda yang sensitif untuk naikkan diri kita. Tapi bila tengok respon daripada penonton tak comel la.

“Video saya slang Kelantan, saya risau benda yang saya bawa tak elok tu orang akan kaitkan dengan nama negeri. Lepas tu saya banyak belajar daripada komen netizen dan saya baiki,” katanya.

Dalam pada itu, Syahmi juga tidak setuju dengan trend segelintir YouTuber yang menayang harta kekayaan sebagai konten mereka.

Syahmi turut menasihatkan kepada YouTuber lain supaya konten seperti itu seharusnya dikurangkan bagi menjaga hati penonton mereka yang tidak berkemampuan.

“Benda tu memang kita tak boleh nafikan, kalau konten yang tunjuk kaya ke tunjuk apa saja akan mudah nak raih views raih likes,

“Tapi jarang-jarang bolehlah sekali dua ke… tapi kalau setiap konten tu memang wajib, wajib tunjuk kekayaan tu rasanya slow down la. Sebab kita kena jaga hati yang tak mampu, followers-followers kita ni bukan semuanya yang mampu,” katanya.


Tak Kisah Ellie Suriaty Sokong Najib, Mamat Khalid Beri Peluang Berlakon

Hampir dipulaukan dua tahun kerana berbeza fahaman politik, pelakon dan pengarah Ellie Suriaty berkata Allahyarham Mamat Khalid antara pengarah yang berani mengambilnya untuk berlakon.

Menurut Ellie, arwah mempunya persepsi berbeza serta tidak pernah menghakimi dirinya dengan apa yang dilakukan sebelum ini meskipun ketika itu ramai rakan selebriti mempersendakannya.

“Ketika zaman Pakatan Harapan memerintah saya adalah pembangkang tegar. Saya dipulaukan kerana lantang membidas dasar kerajaan pada ketika itu la.

“Tapi Mamat Khalid merupakan pengarah pertama yang berani ambil saya tanpa ada diskriminasi. Abang Mamat lain, dia tak pernah judge apa yang saya lakukan dan dia sangat welcoming,” katanya.

Kata Ellie lagi, tawaran berlakon daripada Mamat menerusi drama Kampong Pisang Bersiri-siri dan filem Kampong Pisang Muzikal Raya sekaligus membuka laluannya untuk kembali aktif dan dia akan sentiasa mengenang jasa pengarah itu.

“Saya kembali kepada industri hanya dengan jasa Mamat Khalid. Dia tak pernah tanya kenapa saya begini dan begitu.

“Dia hargai saya sebagai anak seni dan pengkarya. Sudah pasti sikap dia yang sebegitu memberi satu kelegaan yang sangat luar biasa. Its good to be back dalam industri bersama pengarah yang mengenali kita, saya begitu menghormati abang Mamat Khalid,” katanya.


Ezlynn Nak Cari Madu, Mahu Cukupkan Suami Ada Empat Isteri

Baru dua bulan berkahwin dengan penderma hati pertama negara Wan Mohd Hafizam Wan Ismail pada 11 September lalu, penyanyi Ezlynn memberitahu mahu mencari isteri baru untuk suaminya.

Menurut Ezlynn, keputusan itu dibuat kerana dia terlalu menyintai suaminya serta mahu mencari ‘saham akhirat’. Ujarnya, siapa yang berminat boleh menghubunginya di Instagram.

“Dalam Islam pun membolehkan lelaki berkahwin empat. Saya nak cukupkan suami saya ada empat isteri. Kalau ada yang sanggup bermadu dengan saya, boleh terus mesej di Instagram.

“Kita hidup hanya sementara, mesti kena gembira. Jom mengorak langkah menuju ‘jannah’ (syurga). Saya mengangkat sunnah Rasullullah SAW, dan saya yakin boleh hidup bermadu,” katanya.

Kata Ezlynn lagi, dia sudah mula bertanyakan beberapa orang individu dan ada yang sudah bersetuju untuk menjadi madu baharunya.

“Cuma saya masih lagi cari yang sesuai untuk dia. Suami memang tahu berkenaan perkara ini kerana saya mengutarakan ‘hajat’ dan kami sudah bincang mengenainya.

“Sebab itulah saya putuskan nak cari madu yang baik dan sesuai, yang sudi terima saya sebagai madu juga. Maksudnya berkahwin dengan saya sekalilah dan bukan dengan suami saja. Sebabnya, nanti banyak perkara perlu dilakukan oleh kami bersama,” katanya.

Dalam pada itu, Ezlynn berkata dia amat mementingkan kebahagiaan suaminya dalam masa yang sama mahu mengangkat sunnah Rasullullah SAW.

“Kebahagian suami penting bagi saya. Dalam dunia ini saya dah tak perlu apa-apa lagi. Saya nak cari saham akhirat saja. Mana-mana yang boleh saya dapat reda Allah dan ‘syafaat Rasulullah’, saya akan ikut. Inilah hadiah buat suami saya,” katanya.

Terdahulu, Ezlynn dan suami, Wan Hafizam berkenalan ketika sama-sama terbabit dalam aktiviti amal dalam sebuah badan bukan kerajaan (NGO) pada tahun lalu.


Sajat Akhirnya Mengaku Transgender

Segala spekulasi mengenai jantina Sajat atau nama sebenarnya Muhammad Sajjad Kamaruz Zaman akhirnya terjawab apabila usahawan sensasi itu mengakui dirinya seorang transgender.

Sajat membuat pengakuan berani itu ketika muncul dalam program What’s Going On Malaysia yang ditemu ramah pelawak Harith Iskander serta disiar secara langsung di Facebook malam tadi.

Menerusi temubual itu, Sajat beberapa kali memberitahu dirinya adalah transgender dan memberitahu keputusannya untuk meninggalkan Malaysia mendakwa keselamatannya terancam.

“Pada satu tahap apabila mendapat tekanan dan layanan berunsur kekerasan, saya jadi takut dan trauma. Hinggakan saya murung teruk dan perlu mendapatkan rawatan, ambil ubat serta jalani terapi mental.

“Saya buat keputusan larikan diri dari Malaysia sebab tak mahu ia berterusan walaupun perlu tinggal anak, keluarga, kawan-kawan dan perniagaan,” katanya.

Sajat memaklumkan dia berada di Australia sejak 18 Oktober lalu dan nekad untuk memulakan kehidupan baru di sana sebagai ‘transwoman’.

“Saya rasa lebih dihargai di sini (Australia) sebagai orang baharu. Saya sudah diberi nombor cukai serta diberi juga ruang menghadiri kelas untuk mengukuhkan kebolehan berbahasa Inggeris.

“Saya didedahkan juga dengan selok-belok berniaga termasuk belajar urusan import dan eksport. Begitu juga dibantu dari aspek kediaman dan elaun hidup.

“Lebih utama, apa yang terjadi selama ini membuka mata saya mengenai soal hak asasi. Sebagai manusia kita kena tahu hal itu (hak asasi) dan sekarang, saya hendak ‘move on’ untuk bina hidup baharu di sini sebagai ‘transwoman’,” katanya.

Terdahulu, Sajat berkata dia mempunyai perancangan untuk membuka perniagaan di negara itu dan tidak akan kembali ke Malaysia semula.


Sebulan Bergelar Isteri, Zizi Kirana Seronok Sediakan Bekal Untuk Suami

Sudah sebulan bergelar isteri, penyanyi Zizi Kirana berkata dia bahagia melayari alam perkahwinan bersama suaminya, pelakon Yusuf Bahrin.

Menurut Zizi, kehidupannya kini berubah dimana sebelum ini hanya uruskan diri sendir sahaja, selepas kahwin dia perlu menjalankan tanggungjawab sebagai seorang isteri pula.

BACA: Zizi Kirana Tak Kecil Hati Diva AA Sindir Kahwin Pucuk Muda

“Sejujurnya memang seronok. Sebelum ini urus diri sendiri saja, sekarang ni kena buat semua kerja berdua, dah jadi rutin harian sediakan bekal makanan untuk Yusuf.

“Alhamdulillah Yusuf tak cerewet tentang makanan, apa sahaja yang saya masak diamakan. Lagi pun dia makan makanan diet, tak susah nak sediakan. Ada hari yang saya sibuk dan bergegas untuk bekerja, dia pula yang masak,” katanya.

Sebelum ini pernah meluahkan hasrat untuk menunaikan ibadah umrah bersama suami, Zizi berkata dia sedang mencari waktu sesuai untuk ke sana.

“Memang ada perancangan nak pergi…sekarang pun tengah intai-intai travel agensi yang boleh uruskan dengan cepat.

“Bestnya kalau dapat pergi umrah dalam masa terdekat ini..InsyaAllah kalau ada rezeki, akan ke sana juga,” katanya.

Zizi sah bergelar isteri Yusuf Bahrin pada 19 September lalu dengan sekali lafaz di Masjid Usamah Bin Zaid, Wangsa Maju, Kuala Lumpur.


Shuib Mahu Wanita Yang Boleh Terima Anak-Anaknya

Sudah dua bulan pemergian Allahyarham Siti Sarah, pelawak Shuib Sepahtu berkata buat masa ini dia belum bersedia untuk mencari pengganti isterinya.

Menurut Shuib, buat masa ini dia kini perlu memberi tumpuan kepada empat anaknya yang masih kecil terutama anak bongsunya, Ayash Affan. Bagaimanapun, Shuib tidak menolak jodoh andai sudah ditentukan Allah suatu hari nanti.

BACA: “Kalau Ada Masalah, Saya Ke Kubur Arwah Siti Sarah, Kongsi Dengannya”

“Kadang-kadang saya fikir, bagaimana pula perasaan arwah di sana. Jadi bab jodoh ni saya tak berani nak cakap panjang kerana ia adalah percaturan Allah dan saya percaya pada ketentuannya.

“Saya tidak menolak jodoh sebab apa yang diberikan Allah adalah yang terbaik buat saya. Tapi tak boleh juga cakap yang saya tidak akan berkahwin lagi sebab mungkin saya muda lagi dan saya ada empat orang anak, sudah tentu mereka perlukan kasih sayang wanita.

“Mak saya pun kata saya masih muda..sebagai lelaki sudah tentu saya nak ada rasa berkasih sayang, ada nafsu, apalagi dengan ada anak-anak kecil yang perlukan kasih sayang seorang ibu, tapi saya serah soal jodoh kepada Allah,” katanya.

Dalam pada itu, Shuib berkata andai ditakdirkan berkahwin lagi dia mahukan wanita yang menerima semua anak-anaknya dan tidak mahu yang ada persamaan dengan arwah isterinya.

“Saya tak mahu wanita yang ada persamaan dengan Sarah sebab arwah dah berada dalam kelasnya yang tersendiri, cuma ada kriteria yang saya akan tetapkan.

“Kalau dia berjaya mencuri hati anak-anak saya, mungkin dialah orangnya. Sebab yang lebih penting adalah mereka. Sudah tentu saya mahukan yang terbaik untuk anak-anak saya..cuma masa masa sekarang, belum ada,” katanya.


“Pelakon Lelaki Bersifat Jantan Dah Kurang”

Pelakon hebat, Faizal Hussein mengakui bahawa industri seni tanah air kini kekurangan pelakon lelaki yang memiliki sifat kejantanan.

Menurut Faizal, zaman sekarang lebih ramai pelakon ‘adik-adik’ berbeza ketika zamannya. Katanya lagi, kebanyakan pelakon sekarang berselindung di sebalik imej lelaki perkasa.

“Zaman sekarang, pelakon ‘adik-adik’ ini terlalu ramai. Berbeza dengan ketika zaman saya atau sebelumnya yang mana pelakon lelaki dinilai dengan pakej lengkap, memiliki rupa, bakat dan kejantanan.

“Dari segi penampilan, pelakon ‘lembik’ ini menampakkan ciri kelelakian dengan janggut, misai dan berbadan sasa. Tetapi apabila berada dalam keadaan selesa, mereka mula menyerlahkan sisi ‘lembut’ yang menjadi karakter semula jadi mereka,” katanya.

Dalam pada itu, Faizal berkata kebanyakan ‘kejantanan’ pelakon lelaki dahulu bukan datang dari badan yang sasa, sebaliknya datang dari hati dan tidak dibuat-buat. Ujarnya, dia turut mengikuti kelas mempertahankan diri sebelum bergelar pelakon.

“Ini kerana ramai pelakon lelaki pada masa dahulu dibekalkan dengan asas seni mempertahankan diri yang mereka pelajari sebelum menjadi pelakon lagi.

“Disebabkan itu, bagi kebanyakan pelakon lelaki dahulu, kejantanan mereka bukan datang dari badan yang sasa, sebaliknya datang dari hati. Kalau jiwa adik-adik, letaklah janggut, misai atau badan sasa sekalipun, orang tetap akan nampak mereka sebagai adik-adik,” katanya.

Tambah Faizal lagi, dia berharap agar pemilihan pelakon lelaki perlu dinilai bukan pada rupa paras semata-mata, tetapi turut mempunyai ciri ‘kejantanan’.


Kamal Adli Enggan Dedah Tarikh Nikah

Baru-baru ini hangat diperkatakan desas desus mengenai pelakon Kamal Adli yang dikatakan bakal mendirikan rumah tangga dengan tunangnya, Uqasha Senrose pada Oktober ini.

Bagaimanapun, Kamal menafikan khabar angin yang bertebaran bahawa dia dan Uqasha bakal diijabkabulkan dalam masa terdekat ini.

Kini mengacarakan program Lagu Cinta Kita musim ketiga (LCK3) bermula 31 Oktober ini, Kamal berkata dia tidak akan berkahwin sehingga program itu selesai.

“Sekarang, saya dan Uqasha masih membuat persiapan perkahwinan. adi, kami tidak akan berkahwin selagi program LCK3 masih berjalan mahupun sudah selesai,” katanya.

Terdahulu, lebih menguatkan lagi desas-desus pasangan itu bakal bernikah apabila Uqasha mengadakan majlis bridal shower di sebuah kediaman di ibu negara.

Malah, tular welcome board majlis pernikahan mereka di aplikasi TikTok memaparkan nama Kamal dan Uqasha pada majlis yang tertera pada Oktober 21.


Sweet Qismina, Adam Lee Selamat Bertunang

Tahniah diucapkan kepada pelakon Sweet Qismina dan kekasih hatinya, pelakon Adam Lee mengumumkan selamat mengikat tali pertunangan selepas dua tahun bercinta.

Menerusi satu perkongsian di Instagram, Sweet dan Adam berkongsikan gambar di hari pertunangan mereka berserta tanda pagar #AdamSweetEngagementDay.

Masing-masing segak dan tampan menyarungkan persalinan busana tradisional berwarna biru muda. Malah, pasangan itu juga turut menunjukkan cincin pertunangan mereka dengan batu berwarna biru.

Memang sama cantik sama padan pasangan ini. Semoga dipermudahkan urusan sepanjang mengikat tali pertunangan. Bagaimanapun pasangan itu tidak memaklumkan lagi bilakah tarikh pernikahan mereka.


Arwah Mamat Khalid Sempat Buat Persembahan Terakhir Depan Keluarga

Tengah malam tadi, industri hiburan tanah air dikejutkan dengan pemergian pengarah dan penerbit berbakat besar, Allahyarham Mamat Khalid akibat serangan sakit jantung.

Menurut anaknya, Mohd Khalid Amen Mohamad, arwah bapanya sepmat membuat persembahan di hadapan ahli keluarga di kafe miliknya Sarang Art Hub.

Khalid berkata, Allahyarham yang bermain keybord memainkan lagu Apokalips sebelum tiba-tiba terdiam dan rebah.

“Kami terus terpa ke arahnya apabila tiba-tiba papa terdiam. Dia tidak mengadu sakit apa-apa pun ketika itu.

“Kami terus hubungi ambulans dan akhirnya papa menghembuskan nafas terakhir ketika dalam perjalanan ke hospital. Papa memang ada sakit jantung,” katanya.

Dalam pada itu, anaknya berkata Allahyarham sepatutnya akan memulakan penggambaran untuk telemovie bertajuk ‘Kampung Pisang Berbuah Dua Kali’ minggu hadapan.

Allahyarham Mamat Khalid atau nama sebenarnya, Mohamad Mohamad Khalid telah menghembuskan nafas terakhir di Hospital Slim River, Perak, kira-kira jam 12.30 tengah malam tadi.


Awie Terima Mesej Terakhir ‘Love You Bro’ Daripada Mamat Khalid

Sebelum ini beberapa kali bekerjasama dalam filem, pelakon dan penyanyi Datuk Awie menyifatkan Allahyarham Mamat Khalid bintang yang menyerlah dalam industri pergileman negara.

Awie turut berkongsikan momen terakhir dengan Mamat dimana dia ada menerima mesej terakhir dariapda arwah minggu lalu yang lain daripada kebiasannya.

“Beberapa minggu lalu arwah ada mesej berbunyi ‘Love you bro, cepat-cepat sembuh’. Dia tak pernah mesej begitu dengan saya sebelum ini. Kalau bergurau pun kasar. Kemudian dia turut bertanya khabar.

“Kali terakhir kami berjumpa pada tanyangan Kampung Pisang Muzikal. Arwah disifatkan sebagai pengarah, sahabat dan abang yang baik kepada semua krew,” katanya.

Turut menziarahi jenazah arwah di rumah, Awie berkata Allahyarham seorang yang periang dan tenang. Malah, sentiasa menghiburkan orang sekeliling.

“Dia penghibur di kala ada orang yang bermasalah di lokasi. Pada masa sama dia juga mengajar hingga semua pelakon dapat membawa watak mereka dengan baik.

“Dia yang membawa saya hingga kekal dengan watak Husin. Sehingga ke akhir hayat arwah panggil saya dengan nama watak itu,” katanya.


“Arwah Ceria Seperti Biasa, Teruja Layan Tetamu Di Kafe”

Berkongsikan detik terakhir bersama Allahyarham Mamat Khalid, isterinya Hasmah Hassan tidak menyangka suaminya pergi secepat itu berada dalam keadaan sihat.

Kata Hasmah lagi, dia sempat mengajar suaminya mengucap dan berzikir sebelum arwah menghembuskan nafas terakhir tengah malam tadi.

“Perwatakan arwah ceria seperti biasa. Malah, sebelum kejadian itu, suami cukup teruja melayan tetamu di kafe Sarang Art Hub.

“Dia tidak menunjukkan sebarang perubahan. Cuma, suami memang sibuk dengan kerja penggambaran. Satu demi satu projek diusahakan hingga saya ajak bercuti pun ditolak. Selepas ketiadaannya, baru saya sedar dia seolah-olah sudah tahu tidak punya banyak masa.

“Disebabkan itu, dia berusaha menyelesaikan projek yang sudah dirancang hingga sanggup mengorbankan masa rehat dan mengambil ringan soal kesihatannya,” katanya.

Dalam pada itu, Hasmah terkilan arwah suami tidak sempat menyiapkan drama yang mengangkat kisah dongeng rakyat dimana sudah separuh persiapan dan ramai pelakon mahu membintangi drama berkenaan.

Arwah pernah pergi ke kedai buku untuk mencari karya berkaitan kisah dongeng rakyat. Sebaliknya, apa yang ditemui adalah kisah dongeng luar negara yang dialih ke Bahasa Melayu.

“Kecewa dengan situasi itu dan dengan niat mengangkat kembali cerita rakyat, timbul idea untuk menerbitkan drama bersiri 15 episod berjudul Hikayat Dongeng Rakyat Malaysia.

“Persiapan sudah separuh dan ramai pelakon menyatakan persetujuan terbabit dalam drama itu. Malangnya, arwah pergi sebelum sempat menyiapkan hasil kerjanya itu,” katanya.

Terdaulu, Allahyarham Mamat Khalid atau nama sebenar, Mohamad Mohamad Khalid, 58, menghembuskan nafas terakhir di Hospital Slim River, kira-kira jam 12.30 tengah malam tadi.


Mamat Khalid Meninggal Dunia

Industri seni tanah air dikejutkan dengan berita sedih pemergian pengarah dan pelakon terkenal Mamat Khalid yang disahkan meninggal dunia sebentar tadi.

Memetik laporan Kosmo! Allahyarham meninggal dunia pada usia 58 tahun di Hospital Slim River, Perak akhibat masalah jantung. Jenazah Allahyarham dijangkan akan dibawa pulang dan disemadikan di Ipoh esok.

Difahamkan Mamat pengsan di restorannya, Sarang Art Hub dan dikejarkan ke hospital sebelum disahkan meninggal dunia.


“Kalau Ada Masalah, Saya Ke Kubur Arwah Siti Sarah, Kongsi Dengannya”

Meskipun sudah dua bulan pemergian Allahyarham Siti Sarah, Shuib Sepahtu berkata emosinya masih belum stabil dan sukar mengawal perasaan setiap kali terkenangkan isterinya.

Menurut Shuib, emosi anak-anaknya terkawal, namun berbeza baginya kerana selama ini dia melakukan semua perkara dengan arwah isterinya dan seolah hilang separuh dirinya.

“Saya tengok anak-anak, alhamdulillah emosi mereka terkawal tetapi saya berbeza. Saya buat hampir semua perkara dengan Sarah. Jadi, apabila arwah tiada, saya tidak rasa hilang separuh, sebaliknya, hampir semua diri ini hilang,” katanya.

Kata Shuib lagi, setiap kali ada masalah dia akan merujuk kepada arwah Sarah, namun kini isterinya tiada, dia akan ke pusara untuk berkongsikan segala masalah.

“Daripada segi kerjaya dan perniagaan, kami selalu kongsi banyak perkara. Contohnya, kalau ada masalah dalam bisnes atau peribadi, saya rujuk kepada arwah dan begitu juga dirinya.

“Jadi, apabila arwah tiada, saya tak tahu mahu rujuk siapa. Sampai sekarang, apabila saya ada masalah, saya tidak bercakap dengan orang termasuk emak atau ibu mentua. Sebaliknya, saya pergi ke kubur arwah dan berkongsi dengannya,” katanya.

Menurut Shuib, dia akan menziarahi pusara isterinya setiap Isnin dan Jumaat untuk berkongsikan semua perkara. Ujarnya, dia masih lagi berehat dan tidak lagi bekerja sejak pemergian arwah.


Muhammad Sajjad Bakal Diisytihar Muflis

Usahawan sensasi, Sajat atau nama sebenarnya Muhammad Sajjad Kamaruz Zaman bakal muflis selepas pemfailan pemiutang bagi menuntut pembayaran penghakiman RM200,000 daripadanya dilakukan di Mahkamah Tinggi Shah Alam semalam.

Pemfailan petisyen dilakukan bekas stokis utama bengkung yang dikeluarkan Sajjad iaitu Owa Resources Sdn Bhd menerusi peguam, Nurul Hafidzah Hassan. Menurut Hafidzah, petisyen itu difailkan selepas notis kebankrapan yang dikeluarkan terhadap Sajat tidak mendapat sebarang maklum balas.

Menerusi perintah bankrap, Sajjad boleh diisytiharkan muflis seterusnya menyebabkan segala aset termasuk rumah dan akaun bank miliknya diuruskan Jabatan Insolvensi.

“Petisyen perlu diserahkan kepada Muhammad Sajjad dan sekiranya penyerahan itu gagal, kita akan membuat pengiklanan seterusnya kepada pendengaran dan perintah bankrap.

“Keputusan dijangka akan diperoleh dalam tempoh sebulan atau dua bulan lagi daripada mahkamah sekiranya Muhammad Sajjad terus gagal bayar jumlah penghakiman itu,” katanya.

Kata Hafidzah lagi, setakat ini belum dapat mengenal pasti di mana keberadaan Sajat walaupun dia mendakwa berada di Australia.

Dalam pada itu, katanya lagi tiada sebarang pengesahan dokumen menunjukkan bahawa harta dan perniagaannya dijual sebagaimana yang dikatakan Sajat.

“Saya rasa tidak rasa semudah itu menjual harta seperti rumah kerana perlu melalui pelbagai prosedur seperti melantik peguam, menandatangani dokumen jual beli dan pengesahan daripada pejabat tanah. Tambahan, Muhammad Sajjad mempunyai notis bankrap,” katanya.


Satu-Satunya Anak Perempuan, Dekta Banyak Warisi Sifat Arwah Siti Sarah

Merupakan satu-satunya anak perempuan peninggalan Allahyarham Siti Sarah, pelawak Shuib Sepahtu berkata anaknya Dzahira Talita Zahra, 8 tahun banyak mewarisi sifat ibunya.

Menerusi satu perkongsian, Shuib berkata Talita atau lebih mesra dipanggil Dekta banyak membantunya menguruskan keluarga serta anak bongsunya, Ayash Affan.

“Satu-satu anak perempuan ibu dan daddy. Semoga membesar dengan sihat dan menjadi anak yang solehah. Sangat-sangat mengambil berat tentang family. Banyak sifat ibu yang ada pada Talita,” tulisnya.

Terdahulu, Shuib sering berkongsikan mengenai telatah anak-anaknya yang bergilir-gilir menjaga adik bongsu mereka, Ayash Affan.

Allahyarham Siti Sarah sempat melahirkan Ayash Affahm pada 6 Ogos lalu, namun meninggal dunia pada 9 Ogos lalu selepas tiga hari selepas ditidurkan.


Sharnaaz Ahmad Lantik Diri Jadi Presiden Kelab Duda Terlajak Konar

Segala spekulasi mengenai desas desus Fizo Omar menamatkan zaman duda akhirnya terjawab apabila pelakon itu selamat mendirikan rumah tangga dengan gadis pilihan hati, Fazeera Nazri pada Khamis lalu.

Melihatkan Fizo kini bergelar suami, pelakon Sharnaaz Ahmad berseloroh bersedia menggalas ‘tanggungjawab’ sebagai presiden kelab duda terlajak konar yang terdiri daripada beberapa selebriti.

Menerusi entri di Insta Story itu, Sharnaaz turut mengucapkan tahniah kepada Fizo yang selamat bergelar suami kali kedua selepas beberapa tahun bergelar duda.

“Dengan ini, aku sebagai timbalan presiden persatuan duda Malaysia, menggalas tugas sebagai presiden secara automatik dengan cakna dan yakin.

“Aku janji pada tuan dan puan, saya akan bahagi kasih seadilnya! Presiden Duda-Duda Terlajak Konar Semalaya,” tulisnya.

Khamis lalu, Fizo Omar sah bergelar suami kepada Fazeera, gadis berasal dari Sarawak, dalam satu majlis tertutup di Janda Baik, Pahang.

Terdahulu, Fizo pernah mendirikan rumah tangga dengan ahli perniagaan, Mawar Karim pada November 2013, namun bercerai pada Julai 2019. Pasangan itu dikurniakan anak perempuan, Wan Maryam, kini berusia 4 tahun.


Elly Mazlein Selamat Bersalin Anak Kedua

Tahniah diucapkan kepada pelakon dan pengacara Elly Mazlein yang selamat malahirkan cahaya mata kedua di sebuah pusat perubatan di Selangor, pada jam 12.23 pagi tadi.

Berkongsikan berita gembira itu di Instagram, Elly meluahkan rasa syukur proses bersalin dipermudahkan dan mengucapkan terima kasih buat merkea yang mendoakan kesejahteraannya.

“Assalamualaikum.. Alhamdulillah Kak pom selamat bersalin pada 23 October 2021, jam 12.23 pagi tadi. Alhamdulillah mama dan Haider sihat. Terima kasih segala doa.

“Terima kasih Abah, Somi dan Manja jaga mama sepnjang mengandung hingga bersalin.. Alhamdulillah kita ada orang baru, bertambah sorang lagi dalam keluarga comel kita. Alhamdulillah syukur Ya Allah,” tulisnya.

Menerusi entri tersebut, Elly turut mengumumkan nama anak kedua dan putera kesayangannya itu yang diberi nama Haider Mateen.

“Dengan ini Kak lina nak mmperkenalkan anak ke 2 kak Lina, Haider Mateen Bin Mohamad Azlan, Assalamualaikum Haider .. Welcome to the world our little bundle of joy,” tulisnya.

Elly berkahwin dengan Mohamad Azlan pada 18 Januari thaun lalu. Sebelum ini Elly pernah berkahwin dengan pengarah Azmi Hatta pada 9 November 2014 sebelum bercerai pada Oktober 2015. Mereka dikurniakan seorang cahaya mata, Putri Sara Sefhia, kini berusia lima tahun.


Hafiz Hamidun Sudah Putus Dengan Kekasih Seberang

Penyanyi dan komposer terkenal, Hafiz Hamidun mendedahkan hubungannya dengan seorang selebriti media sosial Indonesia sudah pun berakhir.

Hafiz berkata hubungannya dengan wanita berstatus janda yang dikenali sejak 2019 itu tidak dapat diteruskan kerana sukar memberi komitmen hubungan jarak jauh.

“Hubungan dengan orang seberang sudah terputus. Disebabkan Covid-19, membataskan saya untuk bertemu dengan sesiapa. Jadi, komitmen terhadap hubungan jarak jauh tidak boleh diteruskan.

“Susah sebenarnya, adalah lebih baik saya fokus kepada kerjaya dan keluarga kecil saya sekarang,” katanya.

Tidak serik dan terbuka andai dipertemukan dengan mana-mana wanita, bagaimanapun Hafiz berkata ada syarat ditetapkan buat bakal isterinya harus menerima anak angkatnya, Hamdee Abdul Hafiz kini berusia setahun lebih.

“Sekarang bukan terima saya sahaja, tetapi Hamdee juga. Harus tahu Hamdee lahir dan membesar dalam keadaan yang bagaimana kerana dia mempunyai sejarah tersendiri.

“Keluarga saya sudah tentu mengenalinya daripada kecil, kalau ada orang mahu berkahwin dengan saya, mana tahu kalau ada jodoh, dia (wanita ) memang kene terima bukan saja saya, keluarga, tetapi paling penting Hamdee,” ujarnya.


Terlalu Subur, Kak KM Nak Tutup Kilang Lepas Lahirkan Anak Keempat

Mengadakan majlis baby shower baru-baru ini, ushawahan sensasi Kak KM tidak sabar menantikan kelahiran anak keempatnya iaitu bayi perempuan.

Kak KM atau nama sebenarnya Liana Rosli berkata ini merupakan cahaya mata terakhirnya apatah lagi doktor sudah menasihatkan usianya tidak sesuai lagi untuk hamil.

“InsyaAllah pertengahan bulan Disember annti lahirlah anak keempat saya ini. Ini anak terakhir, cukuplah tak mahu tambah lagi sebab doktor pun dah nasihat umur dah lebih 40 tahun tak sesuai mengandung lagi.

“Lepas lahir anak ni saya kena buat sesuatu sebab saya ni jenis subur, cepat lekat..apa pun anak last ini cukup istimewa kerana ia terhasil semasa jadi Kak KM, berbeza dengan anak sebelum ini saya adalah Liana Rosli,” katanya.

Dalam pada itu, Kak KM berharap anak keempatnya itu bakal memiliki minat yang sama sepertinya terutama dalam bidang perniagaan.

“Saya mengandungkan anak keempat ni dalam keadaan bisnes maju, jadi saya harap boleh ajar dia buat bisnes dan mungkian ada produk untuk dia nanti.

“Sama ada dia akan ikut cara saya itu atau tak pastilah, tapi kalau boleh bergelak macam mak dia apa salahnya kan?” katanya.

Tampil seksi di majlis tersebut, seperti sudah dijangka pakaiannya mengundang kecaman netizen, bagaimanapun Kak KM meluahkan rasa syukur kerana ianya rezeki buat dirinya.

“Alhamdulillah la kalau ada yang kecam, rezeki masuk lagi…tak kisahlah orang nak kata apa sebab kita ikut tema.

“Kalau pergi orang kahwin kita pakai baju ke tempat orang kahwin, pergi kolam renang kita pakai baju berenang, mestilah ada tema. Ada saja yang tak kena,” katanya.


Mantap! 3 Level Berlainan HUAWEI MatePad Ini Buatkan Anda Tak Cari Lain

Kalau anda perasan, sejak 2 tahun kebelakangan ini permintaan tablet semakin meningkat. Malah pilihan tablet di pasaran sekarang ini semakin banyak pula tu. Rambang mata juga nak pilih mana yang lebih memenuhi keperluan anda.

Jangan risau, sama dengan telefon HUAWEI; tablet HUAWEI juga mempunyai 3 level tablet yang mungkin memenuhi citarasa anda iaitu MatePad Pro, MatePad dan juga siri MatePad T.

Masing-masing mempunyai ciri dan spesifikasi yang pasti membuatkan anda tak cari yang lain dah. Jom kita usha satu persatu.

MatePad Pro adalah tablet terbaik bagi anda yang secara tercari-cari peranti terbaharu untuk memudahkan urusan harian anda.

Tablet ini menampilkan paparan OLED berukuran 12.6-inci dengan resolusi 2560 x 1600 piksel dan menyokong penggunaan stylus.

Ia juga dikuasakan oleh cip pemprosesan Kirin 9000E, memori RAM 8GB dan storan 256GB serta bateri berkapasiti 10,050mAh.

Selain mempunyai gamut warna tahap filem DCI-P3, pengalaman menonton dengan HUAWEI MatePad Pro ini pasti akan jadi lebih nyata kerana warna serta perincian visualnya yang sangat power.

Ia juga dilengkapi dengan 8 pembesar suara. Memang terbaik untuk hiburan kerana memberikan nada dan perincian yang sangat jelas.

MatePad Pro juga dilengkapi dengan sistem 3 kamera di bahagian belakangnya iaitu lensa 13MP, lensa sudut lebar 8MP dan TOF 3D.

Manakala kamera hadapan pula menggunakan lensa 8MP dengan sokongan rakaman 1080p.

HUAWEI MatePad Pro ini juga boleh berkongsi dengan telefon pintar dan PC selain didatangkan dengan HUAWEI M-Pencil serta papan kekunci magnetik bagi membolehkan anda meningkatkan pengalaman menggunakan tablet ini.

Ia juga mempunyai pengecasan 40W SuperCharge di mana ianya dapat dicas sepenuhnya dalam masa 2 jam sahaja dan boleh bertahan sehingga 14 jam. Wow!

Anda nak tahu apa yang paling best? Ia juga menyokong pengecasan tanpa wayar terbalik maksimum 27W yer. Sebagai contoh, semasa anda dalam perjalanan, banyak peranti seperti jam tangan, dan telefon dapat “dihubungkan” dengan panel belakang tablet untuk membolehkan pengecasan tanpa wayar yang dalam perjalanan dan menjimatkan masa anda. Fuh, padu betul.

Warna-warna pun menarik tau gais. Terdapat dalam Matte Grey dan Olive Green pada harga yang berbeza. RM3,999 (Matte Grey dengan papan kekunci) sementara Olive Green (RM4,399 dengan pakej pensil dan papan kekunci M)

Secara keseluruhan, HUAWEI MatePad Pro adalah sebuah tablet yang berkuasa, ringan serta berkualiti. Jadi, dari aspek fizikalnya, rekaan, keselesaan memegangnya adalah sangat memuaskan!

HUAWEI MatePad 11 ini menggunakan panel LCD 10.95 inci jenis TFT dengan kadar segar semula sehingga 120Hz; pergerakan dan visual yang lebih lancar serta resolusi melebihi 2K.

Buat pertama kalinya HUAWEI menggunakan cip Snapdragon 865 yang masih lagi berkuasa dan memuaskan jika digunakan pada masa sekarang.

Memori yang ditawarkan adalah 6GB RAM dengan storan dalaman sehingga 128GB.

HUAWEI M-Pencil Generasi Kedua direka dengan 4096 sensitiviti tekanan dan sensitiviti sengetan (tilt). Penggunaan peranti ini seperti menulis menggunakan pensel dan kertas.

Dengan teknologi terkini Harmony OS, HUAWEI MatePad 11 boleh digunakan sehingga 12 jam untuk mainkan video 1080p HD dan 12 jam untuk tugasan berkait produktiviti dengan hanya sekali cas jer!

Dilengkapi quad-speaker beramplitud besar, HUAWEI MatePad 11 bakal memberikan pengalaman audio paling padu untuk anda. Histen 7.0 yang dipertingkatkan dari segi bass kini dilengkapi dengan sound field enhancement algorithm. Bila anda main game atau layan movie, memang pengalaman audio akan jadi luar biasa syiok!

HUAWEI MatePad 11 juga dilengkapi bukan 1 atau 2, tapi 4 mikrofon untuk mendapatkan bunyi paling tepat dan jitu. Tak perlu risau kalau-kalau ada gangguan bunyi bising latar belakang semasa meeting online.

Selain itu, Huawei Share pada telefon dan komputer riba tersedia untuk MatePad Pro dan MatePad 11 yang menjalankan sistem Harmony OS.

Oh ya, untuk info anda, ada 3 mod tersedia untuk kolaborasi pelbagai skrin pada PC-Tablet anda tu iaitu

Layar pada komputer riba dapat di’cermin’kan ke tablet, yakni menunjukkan kandungan yang sama.

Kedua-dua tablet dapat menyokong sebagai paparan tambahan untuk komputer riba dan bukannya membuka beberapa tab dalam satu peranti. Perbandingan pada fail kerja yang berbeza juga dapat dibuat dengan membuka tingkap lain pada tablet. Ia juga mampu membuat perbandingan pada bila-bila masa di mana sahaja dengan kedua-dua peranti tersebut.

Apabila menggunakan aksesori komputer riba seperti papan kekunci untuk menaip atau membuat nota pada tablet serta tetikus PC untuk menyeret dan melepaskan fail (seperti plan perniagaan, carta dan presentation) antara kedua-dua peranti adalah lebih lancar dan menjimatkan masa berbanding dengan memindahkan kandungan merentasi tablet dan PC menggunakan pemacu kilat USB, atau aplikasi pihak ketiga yang lain.

Tablet ini akan dilengkapi skrin bersaiz 10.4-inci IPS dengan resolusi 2000 x 1200 piksel. Ia juga menggunakan cip HiSilicon Kirin (Wifi), Kirin 810 (LTE) memori 4GB RAM, storan dalaman 128GB dan bateri berkapasiti 7,250mAh.

Ia juga menggunakan sensor sebesar 8-Megapixel untuk kedua-dua belah kamera hadapan dan belakang termasuklah sokongan Bluetooth 5.1, Wi-Fi 6selain dilengkapi dengan HUAWEI Smart Magnetic Keyboard dan HUAWEI M-Pencil.

Sistem pembesar suara quad dengan kesan suara Huawei Histen6.1 oleh Harman Kardon ini juga pasti membuatkan anda layan jer kalau tengok movie atau dengar muzik.

Untuk versi LTE, anda boleh dapatkan hanya secara online dengan penawaran 4+64GB, manakala storan yang lebih besar 4+128GB, anda boleh dapatkan secara online atau di mana-mana kedai retail dengan harga RM1,499 sahaja!

Dengan skrin layar FHD 10 inci dan masih mempunyai pelindung mata yang diperakui oleh TUV Rheinland yang mana anda tak akan rasa sakit mata kalau tengok lama-lama movie nanti. Ia mengurangkan cahaya biru yang berbahaya pada mata anda tu nanti. Jadi kalau guna lama-lama tak ada masalah sakit mata tu dan mata anda pasti akan selesa.

Bukan itu jer, ada kids corner yang mana anda boleh menapis kandungan dan pengurusan aplikasi.

MatePad T10 ini juga adalah model eksklusif yang anda boleh dapatkan secara online dengan 2+32GB, T10S dalam versi 2+32 LTE juga secara runcit dan dalam talian!

Tak kira lah anda bekerja dari mana sekalipun, yang penting kenalah produktif. Nak pula sekarang ini ramai yang bekerja dari rumah, jadi perkara yang menjadi keutamaan adalah adanya aplikasi produktif dalam peranti anda tu. Baru lah mudah nak buat kerja walau di mana pun anda berada.

Tablet dari Huawei ini adalah antara peranti yang boleh bantu anda lebih produktif bekerja. Anda boleh check di bawah:

1. Zoom: Cari Zoom di AppGallery >> Muatnaik dari Zoom >> Install
2. Google Meet: Boleh dilancarkan melalui AppGallery >> Cari Google Meet >> Lancarkan sebagai Quick app (Web Browser) dan boleh tambah Shortcut di Skrin Utama. (Tidak boleh berkongsi skrin)
3. Google Classroom: Boleh dilancarkan melalui AppGallery >> Cari Google Classroom>> Lancarkan sebagai Quick app (Web Browser) dan boleh tambah Shortcut di Skrin Utama.
4. Microsoft Word/Excel/Powerpoint, WPS office: Ada di AppGallery dan anda boleh muat turun terus.

1. Microsoft Outlook: Boleh dilancarkan melalui AppGallery >> Cari Microsoft Outlook >> Lancarkan sebagai Quick app (Web Browser) dan boleh tambah Shortcut di Skrin Utama.
2. Gmail: Boleh dilancarkan melalui AppGallery >> Cari Gmail >> Lancarkan sebagai Quick app (Web Browser) dan boleh tambah Shortcut di Skrin Utama.
3. myMail-Email untuk Hotmail, Gmail dan Outlook: Ada di AppGallery dan anda boleh muat turun terus.

1. Telegram, Tinder, Wechat, Line: Ada di AppGallery dan anda boleh muat turun terus.
2. Twitter: Boleh dilancarkan melalui AppGallery >> Cari Twitter >> Lancarkan sebagai Quick app (Web Browser) dan boleh tambah Shortcut di Skrin Utama.
3. WhatsApp’s: Cari di AppGallery >> Buka WhatsApp Messenger >> Pergi ke Web Browser dan muat turun.
4. Facebook: Cari di AppGallery >> Buka Facebook >> Pergi ke Web Browser dan muat turun.
5. Instagram / Messenger: Cari di AppGallery>> Muat turun melalui Petal Search (dalam AppGallery) atau boleh dilancarkan melalui AppGallery >> Cari Instagram >> Lancarkan sebagai Quick app (Web Browser) dan boleh tambah Shortcut di Skrin Utama.

Aplikasi untuk beli belah: Shopee, Lazada, Mudah, Shopback, Taobao, Zalora boleh dimuat turun terus di AppGallery.

1. Netflix: Cari di AppGallery>> Muat turun melalui Petal Search (dalam AppGallery).
2. Astro Go, Viu TV, Iflix: Boleh dimuat turun terus di AppGallery.

1. Mobile legend, Garena FreeFire, Honkai Impact3, Lords Mobile: Boleh dimuat turun terus di AppGallery.
2. Roblox: Boleh dilancarkan melalui AppGallery >> Cari Roblox >> Lancarkan sebagai Quick app (Web Browser), sambung di browser dan boleh tambah Shortcut di Skrin Utama.
3. Clash of Clans: Cari di AppGallery>> Muat turun melalui Petal Search (dalam AppGallery).

Anda boleh muat turut Gspace daripada AppGallery dan log masuk Google akaun anda, pastu muat turut aplikasi yang anda mahukan dalam Gspace ini.

Semestinya ada model yang sesuai dengan anda! HUAWEI MatePad Pro sesuai untuk tujuan hiburan kerana ia memberikan kenikmatan hiburan yang mengagumkan dengan OLED dan 8 pembesar suara pada tablet itu sendiri.

MatePad 11 pula midrange yang memberikan visual yang sangat lancar dengan kadar penyegaran 120hz sementara MatePad 10.4 adalah pilihan yang lebih murah bagi anda yang memilih tablet yang boleh digunakan bersama dengan papan kekunci dan pen dan menawarkan versi simkad LTE / versi wifi.

Untuk mengetahui lebih lanjut mengenai tablet Huawei, anda boleh kunjungi website di LINK INI atau boleh lihat di Shopee dan Lazada Huawei atau pun anda boleh ke Huawei Store berdekatan.


Pertama Kali Jumpa, Bapa Zahirah Macwilson Menangis Dukung Cucu

Umum mengetahui, pasangan pelakon Zahirah MacWilson dan Aiman Hakim Ridza menimang cahaya mata sulung mereka di Perth Australia pada 5 Januari lalu.

Selepas usia anaknya mencecah tiga bulan, barulah mereka pulang ke Malaysia. Namun, disebabkan Perintah Kawalan Pergerakan (PKP), Zahirah tidak dapat membawa anaknya itu berjumpa bapanya, Zainol MacWilson kini tinggal di Perlis.

BACA: Tak Ada Job Berlakon, Bapa Zahirah Macwilson Tak Malu Jual Baja

Mengambil peluang memandangkan aktiviti rentas negeri telah pun dibenarkan, bapa Zahirah tidak dapat menahan sebak apabila pertama kali bertemu cucu selepas 10 bulan dilahirkan.

Zainol dilihat menitiskan air mata apabila mendukung Isaac Raees dan berpaluang mencium cucu sulungnya itu selepas sekian lama menanti.

Perkongsian Zahirah itu mendapat pelbagai reaksi netizen yang turut tumpang gembira dengan pertemuan tersebut lebih-lebih lagi Isaac yang dilihat sangat manja.

Sebelum ini Zahirah membuat keputusan untuk melahirkan cahaya mata di Perth, Australia memandangkan ibunya menetap di sana. Untuk rekod, ibu dan bapa Zahirah telah pun berpisah dan masing-masing telah mempunyai keluarga sendiri.


Shuk Sahar Mohon Maaf, Janji Akan Lebih Berhati-Hati

Selain pelakon Fauzi Nawawi, pelawak Shuk Sahar juga turut dikecam susulan isu jenaka rogol dalam video temubual tular baru-baru ini.

Memilih untuk mengunci mulut, Shuk berkata dia tiada niat untuk melarikan diri daripada masalah tersebut, namun bimbang jika tersalah cakap dan mengeruhkan keadaan.

“Kalau boleh saya tak nak mengulas isu ini lebih lanjut. Bukan sebab saya nak larikan diri tapi apa yang berlaku ini melibatkan ramai pihak, bukan saya seorang sahaja.

“Saya risau juga kalau tersalah cakap atau bercakap lebih mengenai isu tersebut, ia akan beri kesan buruk kepada pihak lain,” katanya.

Dalam pada itu, Shuk turut memohon maaf kepada pihak yang terguris hati dengan tindakannya itu serta berjanji akan lebih berhati-hati.

“Dengan rasa rendah hati saya ingin mohon maaf kepada semua pihak yang tergores hati selepas menonton program tersebut. Saya tiada niat apa-apa pun.

“Insya-Allah selepas ini saya akan lebih berhati-hati dalam setiap kandungan program dan percakapan. Saya harap semua boleh mendoakan agar semua perkara akan menjadi lebih baik,” katanya.

Terdahulu, Shuk dikecam teruk oleh netizen berikutan dialognya seolah mahu Fauzi menjelaskan lebih terperinci mengenai babak rogol berkenaan.


Tak Mahu Panjangkan, Raja Farah Anggap Isu Jenaka Rogol Selesai

Pelakon Raja Farah menggangap perkara tersebut sudah pun selesai serta enggan memanjangkan lagi isu jenaka rogol membabitkan dirinya itu.

Raja Farah berharap agar insiden yang berlaku pada dirinya dapat dijadikan iktibar dan tidak berlaku kepada orang lain selepas ini.

“Saya tak nak komen sangat kerana secara dasarnya, perkara ini sudah selesai. Cuma, apa yang saya harapkan, perkara ini tidak akan berulang atau terjadi lagi kepada sesiapa selepas ini.

“Semoga semua pihak yang terbabit dengan mana-mana program bual bicara akan lebih sensitif dalam menerbitkan konten mereka,” katanya.

Menurut Raja Farah lagi, dia masih belum menerima permohonan maaf secara peribadi daripada penerbit dan pengacara, Khir Rahman meskipun dia sudah memohon maaaf di Instagram.

“Saya tengok Abang Khir ada cuba cari nombor telefon saya namun, dia tidak ada DM (direct messege) atau apa-apa. Kalau abang Fauzi, dia ada DM saya dan muat naik dalam Instagram,” ujarnya.

Dalma pada itu, Farah mengakui sangat terkesan dengan apa yang berlaku namun suaminya sentiasa memberikan sokongan serta memahami.

“Sejujurnya, saya sangat terkesan. Rasa macam aib dibuka dan rasa seperti tidak dihormati. Saya dan suami berlapang dada dan kami berharap jangan ada pihak yang memburukkan keadaan pula.

“Saya tak kisah andai tak buat permohonan maaf secara terbuka. Perkara biasa sebagai manusia apabila kita tersilap kata. Harap semuanya diselesaikan secara baik,” katanya.


Ude Wahid Bengang Netizen Kacau Izreen Azminda Tengah Pantang

Baru-baru ini, perkongsian suami kepada pelakon Izreen Azminda iaitu Ude Wahid menjadi perhatian apabila meluahkan rasa bengang berikutan isterinya diganggu oleh netizen di media sosial.

Memuat naik luahan berkenaan di Insta Story, Ude berkata individu berkenaan melemparkan kata-kata makian dan biadap terhadap isterinya yang kini sedang berpantang.

“Sudah-sudah la korang ni nak ganggu rumah tangga aku. Apa la yang korang semua tak puas hati sangat? Tak boleh ka tengok aku bahagian dengan kehidupan aku sekarang.

“Aku tak kacau korang pun kan. Tak ganggu hidup korang pun kan. Tak habis-habis nak ganggu isteri aku yang dalam pantang,” tulisnya.

Dalam pada itu, Ude turut kesal apabila anak mereka yang baru sahaja dilahirnya serta tidak bersalah turut dimaki oleh netizen.

“DM maki-maki sampai hina anak-anak kami yang tidak bersalah, apala doa budak-budak tu dengan korang ya? Bertaubatlah, semoga Allah ampunkan dosa kita semua,” katanya.

Difahamkan, Izreen kini sedang berpantang selepas melahirkan anak kedua mereka pada 21 September lalu yang diberi nama Ali Idrees.


Fizo Omar Sah Bergelar Suami Bekas Pramugari

Sejak semalam hangat diperkatakan mengenai pelakon Fizo Omar dikatakan sudah pun bernikah semalam dengan seorang gadis Sarawak di Janda Baik, Pahang.

Memetik laporan mStar, spekulasi segalanya terjawab apabila pengurus Fizo dikenali sebagai Mimi mengesahkan pelakon itu sudah bergelar suami bekas pramugari.

Bagaimanapun, Mimi enggan mendedahkan identiti isteri kepada pelakon itu. Ujarnya lagi, Fizo akan mengumumkan sendiri berita gembira itu dalam masa terdekat.

“Alhamdulillah pagi semalam. Fizo buat majlis secara tertutup hanya famili terdekat sahaja yang datang. Tunggu nanti InsyaAllah Fizo sendiri akan umumkan dan dedah siapa suri hati dia,” katanya.

Hasil carian mendapati wanita dikenali sebagai Fazeera Nazri yang merupakan bekas pramugari dipercayai merupakan isteri baru Fizo.

Malah, menerusi satu Instagram, Fazeera turut berkongsikan dua keping gambarnya mengenakan baju pengantin serta menggunakan gambar Fizo berbaju Melayu bersama anaknya, Wan Maryam sebagai profil.

Terdahulu, Fizo pernah mendirikan rumah tangga dengan ahli perniagaan, Mawar Karim pada November 2013, namun bercerai pada Julai 2019. Pasangan itu dikurniakan anak perempuan, Wan Maryam, kini berusia 4 tah


Fizo Omar Dah Nikah?

Perkongsian pelakon Fizo Omar mengejutkan ramai apabila memuat naik gambarnya lengkap berbaju Melayu putih bersama anaknya, Wan Maryam.

Foto tersebut seolah mengesahkan desas desus pelakon itu sudah melangsungkan pernikahan malam tadi. Menerusi entri itu, Fizo turut menyertakan kapsyen dia sudah keluar dari ‘group recond’.

Dalam posting berkenaan, Fizo turut memetik nama tiga rakan artis iaitu Sharnaaz Ahmad, Nazim Othman dan Azlee Khairi yang masing-masing berstatus duda.

Hasil tinjauan komen di Instagram, netizen berkata Fizo bernikah dengan seorang wanita yang juga bekas pramugari berasal dari Sarawak dan majlis pernikahan dipercayai berlangsung di Janda Baik, Pahang.

Meskipun tiada pengesahan daripada tuan badan sendiri mengenai perkara itu, rata-rata netizen tidak melepaskan peluang mengucapkan tahniah kepada pelakon itu.

Terdahulu, Fizo pernah mendirikan rumah tangga dengan ahli perniagaan, Mawar Karim pada November 2013, namun bercerai pada Julai 2019. Pasangan itu dikurniakan anak perempuan, Wan Maryam, kini berusia 4 tahun.


Difitnah Lima Sekawan, Siti Nordiana Hilang Followers IG, Job Dibatalkan

Tindakan lima individu yang mengeluarkan kenyataan berbaur fitnah didakwa menjejaskan reputasi pelakon dan penyanyi, Siti Nordiana.

Menerusi prosiding berlangsung semalam, Siti Nordiana memberitahu mahkamah pendapatannya terjejas susulan hilang tawaran berlakon dan nyanyian akibat fitnah berkenaan. Malah, Siti Nordiana memaklumkan dia kehilangan ramai pengikut diInstagram sepanjang kontroversi kes berkenaan.

BACA: Proses Mediasi Gagal, Siti Nordiana Heret Kes Saman Lima Sekawan Ke Mahkamah

“Selain buat reviu berbayar, saya ada show menyanyi dan berlakon. Saya tak nafikan ada job yang dibatalkan berpunca daripada kes ini.

“Tapi saya tak tahu sangat (maklumat lengkap) sebab semua job yang saya terima diuruskan oleh pengurus saya. Terdapat penurunan followers saya di Instagram disebabkan oleh kes ini,” katanya.

Terdahulu, Siti Nordiana sebagai plaintif berkata pihaknya dan kelima-lima defendan gagal mencapai kata sepakat ketika sesi mediasi yang diadakan pada Selasa lalu.

Bagaimanapun, dia enggan mengulas lanjut mengenai terma-terma dan butiran terperinci yang menjadi punca kegagalan mediasi tersebut.


Sajat Dakwa Dicabul Pegawai Penguatkuasa, JAIS Minta Bukti

Semalam hangat diperkatakan apabila kisah usahawan sensasi Sajat atau nama sebenarnya, Muhamad Sajjad Kamaruz Zaman mendapat liputan media antarabangsa, The New York Times.

Menerusi temubual itu, Sajat mendakwa dikasari dan dicabul oleh pihak berkuasa agama ketika dipanggil untuk memberi keterangan pada Januari lalu.

Kata Sajat lagi, tindakan kasar tiga lelaki itu turut disaksikan sendiri oleh ibunya yang bertindak menegur dan mempertikaikan perbuatan berkenaan.

Dakwa Sajat, dia ditendang tiga lelaki dan buah dadanya diraba. Malah, pada hari yang sama, dia digari dan ditahan serta ditempatkan di pusat tahanan lelaki.

Sementara itu, memetik laporan Harian Metro, Pengarah Jabatan Agama Islam Selangor (JAIS) Datuk Mohd Shahzihan Ahmad meminta Sajat mengemukakan bukti serta laporan polis jika benar dia dicabul seperti didakwa

“Kalau betul dia buat tuduhan, pasti dia sudah buat laporan polis. JAIS juga sudah buat laporan polis menyatakan perkara sebenar yang berlaku pada pihak polis, kita serahkan kepada polis untuk membuat siasatan.

“Prinsip saya telus, jika betul ada kakitangan JAIS buat salah, pasti polis ambil tindakan kerana dakwaan gangguan seksual itu bukan bidang kuasa saya tetapi polis.

“JAIS tidak akan dan tidak pernah membela mana-mana kakitangan yang membuat sebarang salah laku. Tiada tempat untuk kakitangan yang melakukan perkara melampaui batas,” katanya.

Kata Shahzihan lagi, tindakan Sajat seolah-olah memainkan emosi semua orang untuk terus meletakkan JAIS dalam keadaan bersalah dengan dakwaan itu.


Gambar Emma Maembong Undang Tanda Tanya, Tutup Komen IG

Terdahulu, beberapa nama selebriti tanah air terpalit dengan kes pengubahan wang haram berikutan mereka menjalinkan hubungan baik atau berkawan terbabit.

Terbaru, foto yang muat naik oleh pelakon Emma Maembong mengundang tanda tanya netizen apabila bergambar dengan pasangan yang dikatakan terbabit dengan kes wang haram.

Tidak dinyatakan lanjut mengenai hubungannya dengan pasangan tersebut, Emma dilihat telah menutup ruangan komen entri berkenaan. Difahamkan, majlis tersebut diadakan bagi meraikan ‘baby shower’ pasangan tersebut.

Apa pun bersangka baik sajalah, mungkin mereka hanya berkawan baik atau hanya kenalan rapat. Asalkan tidak melakukan perkara tidak baik atau perkara yang melanggar undang-undang.


“Belum Mampu Maafkan Mereka Yang Mengeji Saya & Keluarga”

Meskipun Fauzi Nawawi sudah pun membuat permohonan maaf secara terbuka, isteri pelakon itu iaitu Lisdawati berkata dia belum bersedia memaafkan mereka yang mengutuk diri dan keluarganya.

Menerusi satu komen ditinggalkan di Instagram suaminya, Lisdawati berkata selagi mereka yang mengeji mereka sekeluarga tidak meminta maaf daripadanya perbuatan mereka tidak akan dimaafkan.

BACA: Anak Fauzi Nawawi Mohon Netizen Henti Caci Maki Ahli Keluarga

“Saya sayang awak (Fauzi). Allah masih sayang tetapi saya juga manusia biasa. Saya belum mampu maafkan mereka yang mengeji, mengutuk, memaki saya dan keluarga sehingga mereka datang meminta maaf pada saya,” katanya.

Kenyataan Lisdawati itu turut mendapat pelbagai reaksi daripada netizen di Twitter yang mempersoalkan mengapa netizen perlu meminta maaf dengan pelakon itu.

“Kenapa pula orang perlu mohon maaf dengan kau. What a logic (apa logiknya),” tulis seorang netizen di Twitter.

Terdahulu, Fauzi dilihat ada memuat naik video mamaparkan bait kata islamik berbunyi,”Allah takkan memaafkan sehingga tuan yang dikutuk itu memaafkan. Dosa dengan orang, lagi orang itu tak ampun, Allah takkan ampunkan”.


Anak Fauzi Nawawi Mohon Netizen Henti Caci Maki Ahli Keluarga

Sejak semalam hangat diperkatakan mengenai video pelakon Fauzi Nawawi bercerita mengenai lakonan aksi rogol sehingga mengundang kemarahan dan kecaman netizen.

Susulan kecaman diterima, anak kepada pelakon itu Hanna Faresha memohon netizen berhenti menghantar mesej peribadi atau komen mengeji dirinya dan ahli keluarga yang lain.

Menerusi perkongsian di Insta Story, Hanna turut memohon maaf di atas kesilapan yang dilakukan bapanya dan mengakui sebagai wanita dia juga tidak bersetuju dengan kenyataan Fauzi itu.

Dalam pada itu, Hanna berkata biarlah bapanya sendiri yang menyelesaikan isu ini dengan pihak yang terkesan dan netizen tidak melibatkan mereka sekeluarga.

“Biarlah bapa selesaikan hal ini dengan pihak yang terksa. Harap tidak lagi diperbesarkan. Buat smeua, tolonglah hentikan komen dan DM yang tidak sepatutnya, cacian dan makian kepada saya dan ahli keluarga saya yang lain terima kasih,” katanya.

Terdahulu, Fauzi Nawawi membuat permohonan maaf di Instagram terutama kepada Raja Farah dan suaminya. Mengakui kesilapannya itu, Fauzi berkata dia tiada niat untuk memalukan Raja Farah.


Izwan Azir Saleh Mohon Media Hentikan Drama DSV, Iqbal

Menerusi satu perkongsian di Twitter, penyampai radio dan personaliti TV, Izwan Azir Saleh meminta media hentikan cerita mengenai Datuk Seri Vida dan kekasih hatinya, Ahmad Iqbal.

Menurut Izwan, kisah mereka berdua langsung tidak memberikan manfaat sebaliknya hanya merosakkan pemikiran masyarakat.

Izwan turut meminta orang ramai yang terhibur dengan cerita ‘sampah’ tersebut agar berhenti mengambil tahu mengenai kisah peribadi mereka kerana tiada faedah.

“Kepada yang mudah terhibur dengan cerita ‘sampah’ dua manusia itu (Vida dan Iqbal), ketahuilah mereka kahwin atau tidak, dia buat lagu dengan Caprice atau Floor 88, mereka tidak letak nasi dalam pinggan kita.

“Mereka juga tidak bayar hutang bank kita. Dia untung dapat trafik, kita dapat apa? Otak makin layu,” tulisnya.

Sejak bulan lalu, hangat diperkatakan mengenai kisah cinta Vida dan Iqbal yang dikhabarkan bakal berkahwin Disember ini namun terhalang apabila anak-anak tidak merestui hubungan mereka.


Joe Flizzow ‘Sound’ Artis & Hos, Isu Rogol Bukan Benda Lawak

Sejak semalam hangat diperkatakan mengenai video pelakon Fauzi Nawawi bercerita mengenai lakonan aksi rogol yang mengundang kecaman netizen.

Perkara itu turut mendapat perhatian penyanyi rap, Joe Flizzow yang meluahkan rasa marah serta beranggapan perkara itu tidak sepatutnya dipertontonkan kepada umum.

Menurut Joe, golongan artis sepatutnya menjadi contoh dan menunjukkan teladan yang baik kepada masyarakat apatah lagi yang melihat mereka sebagai idola.

“Kepada artis-artis atau TV host kat luar sana yang ingat isu rogol dan sexual harassment ni kelakar korang baik berhenti kerja lah. Pakai otak sikit korang ni, role model tidak sepatutnya promote isu bodoh macam ni,” tulisnya di Insta Story.

Dalam pada itu, Joe berkata isu tersebut tidak sepatutnya menjadi budaya di kalangan masyarakat serta menyifatkan golongan artis yang memainkan isu tersebut tidak matang.

“Saya malas nak expose kamu, tapi apa saya perluu katakan cukuplah, saya memang patut cakap pasal benda ni. Jadi saya nak cakap. Ini bukan budaya yang sepatutnya ada di Malaysia. Jangan rosak pemikiran,” katanya.


Kisah Sajat Dapat Liputan The New York Times

Selepas sekian lama menghilangkan diri sejak hangat diperkatakan mengenai penahanannya di Bangkok, Sajat memaklumkan dia kini berada di Australia.

Nampaknya, selepas berhijrah ke negara itu, kisah Sajat atau nama sebenarnya Muhammad Sajjad Kamarus Zaman mendapat liputan media antarabangsa, The New York Times.

Menerusi laporan tersebut, Sajat berkongsikan kisahnya yang diburu pihak berkuasa kerana tindakannya bertudung dan berpakaian wanita.

Kata Sajat lagi, dia ada bertemu dengan pegawai jabatan agama Islam pada Januari lalu namun mendakwa ditendang tiga lelaki dan buah dadanya diraba. Kata Sajat lagi, pada hari yang sama, dia digari dan ditahan serta ditempatkan di pusat tahanan lelaki.

“Mereka merasakan tidak mengapa untuk menyentuh bahagian peribadi dan payudara saya kerana mereka menganggap saya sebagai lelaki,” katanya.

Dalam temu bual itu juga, Sajat berkata dia kini lebih bebas dan boleh menjadi dirinya sendiri di negara itu.

“Saya rasa terkongkong di negara sendiri, di tempat saya dilahirkan sebab undang-undang menjenayahkan saya dan menganggap saya sebagai lelaki,” katanya.

Terdahulu, Sajat berkata dia mempunyai perancangan untuk membuka perniagaan di negara itu dan tidak akan kembali ke Malaysia semula.


Siap Nak Bayangkan Babak Rogol, Netizen Desak Shuk Diboikot

Sejak pagi tadi hangat diperkatakan mengenai kontroversi terpalit pelakon Fauzi Nawawi selepas berkongsikan tentang lakonannya ketika menjayakan babak panas bersama Raja Farah.

Namun, bukan sahaja Fauzi, malah pengacara rancangan tersebut iaitu Shuk Sahar turut dikecam teruk oleh netizen berikutan dialognya seolah mahu Fauzi menjelaskan lebih terperinci mengenai babak berkenaan.

“Kalau boleh terangkan satu per satu, saya nak bayangkan,” kata Shuk kepada Fauzi.

Susulan tindakannya itu, ada segelintir netizen mahu pengacara itu diboikot apatah lagi sering sahaja mencetuskan kontroversi. Malah, netizen turut kesal apabila Shuk boleh berlawak tentang perkara itu tanpa memikirkan perasaan keluarga pelakon wanita tersebut.

“Shuk itu siap boleh berlawak nak bayangkan lagi benda ini. Tak fikir ke kalau orang lain bayangkan anak atau isteri kau?

“Guna akallah nak buat kelakar. Fikirlah perasaan ibu bapa dan suami pelakon perempuan itu. Tolong boikotlah mereka,” komen seorang netizen

Terdahulu, Fauzi Nawawi membuat permohonan maaf di Instagram terutama kepada Raja Farah dan suaminya. Mengakui kesilapannya itu, Fauzi berkata dia tiada niat untuk memalukan Raja Farah.

Fauzi berkata sebaik selesai rakaman temu bual tersebut, dia sudah meminta pihak penerbit dan produksi untuk memotong bahagian yang sensitif ketika perbualan.


Proses Mediasi Gagal, Siti Nordiana Heret Kes Saman Lima Sekawan Ke Mahkamah

Pelakon dan penyanyi Siti Nordiana meneruskan kes saman terhadap lima sekawan selepas proses mediasi (rundingan secara baik) gagal.

Bagaimanapun, Siti Nordiana atau lebih mesra dipanggil nana engga berkongsikan butiran yang menjadi punca mediasi tersebut mencapai jalan buntu.

“Program mediasi tu saya tak boleh nak cakap apa yang dibincangkan. Kami menghormati kedua-dua pihak. Yang pasti tak ada jalan penyelesaian ketika mediasi itu. Jadi kita terus ke mahkamahlah,” katanya.

Peguam yang mewakili Siti Nordiana berkata kes itu terpaksa dilanjutkan kepada perbicaraan demi menghormati kedua-dua pihak.

“Sebenarnya plaintif dan defendan sudah menjalani proses mediasi atas saranan mahkamah tetapi tiada kata persetujuan dan penyelesaian antara mereka. Jadi terpaksa sambung untuk perbicaraan penuh.

“Mengenai proses mediasi, apa yang boleh saya komen memang tak berjaya. Ini disebabkan kami menghormati pihak sebelah sana (defendan),” katanya.

Sementara itu, peguam yang mewakili Lan Solo, Syura dan Nur Shiela berkata, terma-terma yang dibincangkan kedua pihak tidak dipersetujui, jadi terpaksa dibawa kepada perbicaraan.

“Saya minta maaf. Kedua-dua pihak dan mahkamah bersepakat untuk tidak mendedahkan apa yang dibincangkan sepanjang proses mediasi,” katanya.

Terdahulu, Siti Nordiana memfailkan saman terhadap lima defendan termasuk dua rakan artis atas dakwaan memfitnahnya di platform Instagram.

Menerusi saman tersebut, Siti Nordiana menuntut penerbitan permohonan maaf menerusi siaran akhbar, Instagram dan Facebook live serta RM500,000 daripada setiap defendan.


“Lebih Baik Berkongsi Mengenai Kelahiran Berbanding Kehamilan”

Bulan lalu, hangat diperkatakan mengenai foto selebriti popular, Neelofa apabila dilihat sering memegang perut bahagian perutnya ketika hadir ke Kompleks Mahkamah Seremban.

Biarpun sudah beberapa kali dakwaan netizen mengatakan bekas pengacara MeleTOP itu berbadan dua, namun masih tiada sebarang kenyataan daripada tuan badan sendiri.

BACA: Empayar Ratus Juta, Netizen Kagum PU Riz & Neelofa Pakai Kasut Skechers Sahaja

Tidak merancang untuk membuat pengumuman mengenai hal kehamilannya itu, Neelofa berkata dia hanya membiarkan orang ramai menilainya sendiri jika bertemu di luar.

“Saya baru balik dari Langkawi dan jumpa ramai peminat. Orang yang jumpa saya diluar boleh menilai sendiri.

“Secara jujurnya saya tiada plan nak buat pengumuman seperti itu. Saya hanya perlukan doa. Nak cakap lebih-lebih takut kerana perkara ini sensitif bagi sesetengah pihak,” katanya.

Dalam pada itu, Neelofa berkata adalah lebih baik jika berkongsikan tentang kelahiran berbanding proses kehamilan kerana bimbang pelbagai kemungkinan boleh berlaku.

“Untuk sesetengah orang benda ni perkara biasa, namun sesetengah pula sensitif sikit. Kalau nampak saya biasa, biaslaah. Kalau nampak saya berbeza tu berbezalah.

“Kita digalakkan untuk kongsi tentang kelahiran daripada kehamilan sebab apa-apa boleh jadi sepanjang fasa itu. Kalau orang nampak atau tanya saya lebih suka minta doakan sahaja,” katanya.


Dini Schatzmann Menangis Janna Nick Hadiahkan Kamera Harga RM23,133

Pelakon Dini Schatzmann tidak dapat menahan sebak dan mengalirkan air mata apabila menerima hadiah istimewa daripada kekasih hatinya, Janna Nick sempena hadi jadinya.

Menerusi video dikongsikan di Instagram, Dini dilihat pada mulanya tidak percaya hadiah pertama diterima merupakan sebuah kamera.

Namun, Dini dilihat terkejut dan menangis apabila Janna memberitahu hadiah sebenarnya adalah sebuah kamera berspefikasi tinggi bersama lensa zoom bernilai RM23,133, namun masih belum sampai lagi.

Malah, dalam satu resit dilampirkan Janna, dia turut membeli sebuah lagi lensa bernilai RM3,499 yang ditempah, menjadikan harga hadiah tersebut lebih RM26,000.

Perkongsian Janna itu mendapat pelbagai reaksi pengikutnya yang turut sebak melihat video tersebut. Malah, ramai mengatakan Dini saangat bertuah memiliki kekasih yang romantis.


Tajul Berjaga-Jaga Terima Hadiah, Makanan Daripada Peminat

Melihatkan penderitaan yang dilalui bangnya, Khalis yang berbulan terlantar akibat penyakit misteri membuatkan penyanyi Tajul Ariff berjaga-jaga.

Bukan mahu bersikap biadap atau buruk sangka, namun Tajul berhati-hati jika ditawarkan hadiah atau pemberian makanan daripada peminat.

“Sebenarnya dari dahulu pun saya sentiasa berhati-hati baik dalam perbualan dan perlakuan, tambah-tambah apabila diajukan makanan dan hadiah sebab kita tak tahu niat orang.

“Tetapi tidaklah sampai kita berburuk sangka dengan semua orang. Cuma kalau kita enggan pihak pemberi yang ikhlas berkecil hati, kita ambil dahulu pemberian mereka sebagai tanda terima kasih.

“Jangan pula tunjuk muka kurang senang atau tolak mentah-mentah, itu perbuatan biadap,” katanya kepada Kosmo! Online.

Dalam pada itu, berkongsikan mengenai keadaan abangnya, Tajuk berkata kesihatan Khalis kini semakin baik dan hampir pulih 90 peratus.

“Alhamdulillah, abang saya dalam proses penyembuhan. Boleh dikatakan hampir 90 peratus pulih. Kami lega tengok perkembangannya. Daripada terlantar, dia sudah boleh berjalan, borak dan menyanyi semula.

“Ini semua berkat doa dan sokongan semua pihak terutama isteri dan anak-anaknya yang sentiasa menjaganya dengan baik serta memberikan sepenuh perhatian supaya dia kembali bersemangat,” katanya.


Ika Nabella Disindir Tak Layak Tunai Umrah

Pelakon Ika Nabella berkata dia sudah lama menyimpan impian untuk menunaikan ibadah umrah semenjak dia berhijrah.

Bagaimanapun, Ika meluahkan rasa terkilan apabila disindir oleh individu yang cukup sempurna ilmu agama bahawa dia tidak layak untuk mengerjakan ibadah tersebut.

BACA: Tak Nak Isteri Risau, Suami Ika Nabella Keluar Rumah Tak Pakai Minyak Wangi

“Seseorang kata yang saya tidak layak untuk kerjakan umrah. Seorang manusia yang cukup sempurna didikan agamanya kata, ‘tak layak’.

“Kata-katanya terlalu melukakan hati saya sampaikan rasa sekarang juga nak tempah. Saya menyimpan impian untuk menunaikan umrah sejak saya berhijrah,” katanya.

Menerusi perkongsian di Insta Story, Ika berkata selama ini dia sedang bertarung dengan diri sendiri untuk mempelajari ilmu agama demi menjadi manusia lebih baik.

“Saya benar-benar memaksa diri untuk belajar agama, mengaji betul-betul dan belajar tajwid. Bangun pagi sertai kuliah. Demi Allah, saya cuba jadi orang yang lebih baik. Kenapa? Sebab saya lemah.

“Saya tak pasti tentang orang lain. Tapi saya memang bergelut. Rezeki saya ada ustazah yang selalu ingatkan saya setiap kali kelas. Supaya saya tak lupa dan sentiasa berpegang teguh dengan niat. Tapi orang-orang begini…entahlah,” katanya.

Dalam pada itu, Ika turut meminta golongan manusia yang toksik perlu menghentikan sikap buruk mereka apatah lagi sewenangnya berkata sesuatu tidak patut kepada orang lain.

“Tak payah masuk kedai ni, semua saiz S, tak ada saiz gajah. Jangan pakai tudung putih lah, nanti jadi tahi cicak. Perangai macam ni nak pergi umrah? Tak payah berangan, tak layak. Siapa pernah berhadapan situasi di atas?

“Orang-orang sebegini patut hentikan semua ini. Salah kalau bercakap begitu kepada orang lain. Mereka bukan adik-beradik, pasangan atau kawan rapat kalian! Ini bukan gurauan. Macam manalah nak hentikan semua ini,” katanya.


Ebit Lew Bawa Isteri, Anak-Anak Bercuti Ke Switzerland

Meskipun terpalit dengan kontroversi panas, namun pendakwah terkenal Ustaz Ebit Lew dilihat tetap tenang meneruskan kehidupannya seperti biasa.

Baru sahaja pulang dari bercuti Langkawi sebelum ini, Ebit Lew kini membawa isteri dan anak-anak bercuti makan angin ke Switzerland pula.

BACA: Netizen Teruja Ustaz Ebit Lew Kembali Aktif Di Media Sosial

Berkongsikan perkara itu di Facebook, Ebit berkata meluangkan masa bersama keluarga merupakan detik terindah dalam hidupnya.

Perkongsian Ebit itu mendapat pelbagai reaksi daripada neteizen yang turut mendoakan dipermudahkan perjalanan serta kesejahteraan ketika bercuti.

Malah, rata-rata netizen mengatakan Ebit tidak henti-henti membuat kebaikan dan meminta pendakwah itu berehat seketika bersama keluarga.